Bu dəfə rubl bahalaşıb - Xəbər bülleteni №43\nBu dəfə rubl bahalaşıb\nMərkəzi Bank sentyabrın 5-də ABŞ dollarının kursunu dəyişməyib: 1 dollar ötən həftənin son iş günündə olduğu kimi 1,6362 manata təklif edilir. Amma avroda ucuzlaşma var. Transparency.az-ın məlumatına görə, 1 avronun rəsmi məzənnəsi 1,8327 manatdan 1,8281 manata enib.\nRusiya rublu isə bahalaşıb. Mərkəzi Bank 1 rublu 0,0251 manata satır. Sentyabrın 2-də rəsmi kurs 0,0248 manat olub.\nDigər valyutalara belə qiymət qoyulub:\n1 Belarus rublu – 0,8325 manat\n1 gürcü larisi – 0,7153 manat\n1 ingilis funt sterlinqi – 2,1799 manat\n1 İsveçrə frankı – 1,6714 manat\n1 türk lirəsi – 0,5552 manat.\nAZƏRTAC-ın məlumatına görə, prezident İlham Əliyev sentyabrın 5-də Özbəkistan Respublikasının Bakıdakı səfirliyinə baş çəkib. Dövlət başçısı Özbəkistan prezidenti İslam Kərimovun vəfatı ilə əlaqədar başsağlığı verib, xatirə kitabına ürək sözlərini yazıb.\nİslam Kərimov sentyabrın 2-də vəfat edib. Avqustun 27-də insult keçirən İslam Kərimov həmin gündən paytaxt Daşkənddə xəstəxanada müalicə alırdı. Mərhum prezident sentyabrın 3-ü Səmərqənddə dəfn olunub.\nÖzbəkistanda prezident səlahiyyətləri Ali Məclisin yuxarı palatası olan Senatın sədri Niqmatilla Yoldaşova keçib. 3 ay ərzində prezident seçkisi olmalıdır.\n54 yaşlı Niqmatilla Yoldaşov Daşkənddə doğulub. Daşkənd Dövlət Universitetinin hüquq fakültəsini bitirib. Uzun illər prokurorluq orqanlarında çalışıb, 2008-2011-ci illərdə baş prokurorun müavini olub.\n2011-ci ildə ədliyyə naziri təyin edilən Niqmatilla Yoldaşov bu vəzifədə 2015-ci ilin yanvarınadək çalışıb. 2015-ci ilin yanvarın 20-də prezident sərəncamı ilə senator təyin olunan Niqmatilla Yoldaşov 2 gün sonra Senat sədri seçilib.\nNovator.az bildirir ki, İslam Kərimov 1938-ci il yanvarın 30-u Səmərqənddə doğulub. Orta Aşıya Politexnik İnstitutunu (1960) və Daşkənd Xalq Təsərrüfatı İnstitutunu (1967) bitirib.\nƏmək fəaliyyətinə 1960-cı ildə başlayan İslam Kərimov “Taşselmaj” zavodunda və Daşkənd Aviasiya İstehsalat Birliyində çalışıb. 1966-cı ildə Özbəkistan Dövlət Plan Komitəsinə işə keçib, baş mütəxəssisdən sədrin birinci müavininədək müxtəlif vəzifələrdə olub.\n1983-cü ildə İslam Kərimov Özbəkistanın maliyyə naziri, 1986-cı ildə Nazirlər Soveti sədrinin birinci müavini-Dövlət Plan Komitəsinin sədri təyin olunub. 1986-1989-cu illərdə Kaşkadar Vilayət Partiya Komitəsinin birinci katibi, 1989-cu ilin iyun ayında Özbəkistan Kommunist Partiyası Mərkəzi Komitəsinin birinci katibi seçilib.\nİslam Kərimov 1990-cı il martın 24-də parlamentin qərarı ilə Özbəkistan prezidenti vəzifəsinə gətirilib.\nÖzbəkistan müstəqillik əldə etdikdən sonra İslam Kərimov prezident postunu 29 dekabr 1991-ci ildə keçirilən ümumxalq seçkisində tutub. 1995-ci ildə keçirilən referendumda İslam Kərimovun səlahiyyət müddəti 2000-ci ilədək uzadılıb. 2000, 2007, 2015-ci illərdə İslam Kərimov yenidən Özbəkistan prezidenti seçilib. Onun səlahiyyət müddəti 2020-ci ilin martında başa çatmalı idi.\nEkoloji pozuntulara görə cəzalar açıqlanıb\nEkologiya və Təbii Sərvətlər Nazirliyinin Ətraf Mühitin Mühafizəsi Departamentinin əməkdaşları 16-31 avqust arası qanunvericiliyin tələblərinə riayət olunması durumunu araşdırıb. Rəsmi məlumata əsasən, araşdırma zamanı atmosfer havasının, su və torpaq ehtiyatlarının, yerin təkinin, fauna və floranın mühafizəsi, ətraf mühitə məişət və istehsalat tullantılarının atılması sahəsində yol verilmiş qanun pozuntularına görə 214 akt və protokol tərtib olunub, nöqsanların aradan qaldırılması üçün 44 müddətli məcburi göstəriş verilib.\nÜmumilikdə ətraf mühitə dəymiş ziyana görə 18 iş üzrə 1323,52 manat məbləğində iddia qaldırılıb, 45 iş üzrə 55900 manat məbləğində inzibati cərimə, ətraf mühitə tullantıların atılmasına və axıdılmasına görə hüquqi və fiziki şəxslərə qarşı 164 iş üzrə 42738,38 manat məbləğində ödəmə tətbiq edilib.\nKollegiya iclasında yeni rektora ciddi xəbərdarlıq elan edilib\nSentyabrın 2-si Təhsil Nazirliyində ali təhsilə həsr olunmuş kollegiya iclası keçirilib. İclasda kollegiya üzvləri ilə yanaşı nazirliyin müvafiq struktur bölmə rəhbərləri, ali təhsil müəssisələrinin rektorları iştirak edib.\nRəsmi məlumata görə, kollegiya iclasında nazirliyin aidiyyəti qurumlarının rəhbərlərinin 2016-2017-ci tədris ili üzrə ali təhsil müəssisələrinə tələbə qəbulunun nəticələrinin təhlili, təhsil müəssisələrində təhsil haqqının ödənilməsi, tələbə köçürülmələri, ali təhsil müəssisələri ictimaiyyətlə əlaqələr müstəvisində mövzuları üzrə məruzələri olub. Sonra Azərbaycan Texnologiya Universitetinin 2015-2016-cı tədris ilindəki fəaliyyətinə və Azərbaycan-Fransız Universiteti layihəsi üzrə görülən işlərin cari vəziyyətinə dair hesabatlar dinlənilib.\nTəhsil naziri Mikayıl Cabbarov kollegiya iclasında çıxış edərək məruzə olunan mövzularla bağlı fikirlərini bildirib. Nazir son üç ildə ali təhsil müəssisələrinə tələbə qəbulunun kəmiyyət və keyfiyyət göstəricilərindən söz açıb, habelə təhsilalanların ölkə daxilində və xaricdə yerləşən bir ali təhsil müəssisəsindən, yaxud bir ixtisasdan digərinə köçürülməsi məqsədilə istifadəyə verilən elektron portalın (Transfer.edu.az) əhəmiyyətini vurğulayıb.\nİclasın sonunda bir sıra cari təşkilati məsələlər müzakirə olunmuş, Bakı Slavyan Universitetində aparılan təmir işlərinə zəruri nəzarətin təmin edilməyərək qanunvericiliyin tələblərinin və icra intizamının pozulmasına görə həmin təhsil müəssisəsinin rektoru Nurlana Əliyevaya ciddi xəbərdarlıq elan edilib.\nNurlana Əliyeva bu il iyunun 23-də Bakı Slavyan Universitetinin rektoru təyin olunub. O, əvvəllər Azərbaycan Dövlət Pedaqoji Kollecinin direktoru vəzifəsində çalışıb. Yeni Azərbaycan Partiyası Qadınlar Şurasının sədridir.\nPutin: “İndi Rusiyanı idarə etmək Stalin dövrünə nisbətən daha çətindir”\nRusiya prezidenti Vladimir Putin “Bloomberg” agentliyinə müsahibəsində ölkənin gələcək liderini necə təsəvvür etdiyindən də danışıb.\nNovator.az-ın məlumatına görə, Putin deyib ki, Rusiyanın gələcək lideri kifayət qədər gənc, amma kamil adam olmalıdır.\nRusiyada növbəti prezident seçkisi 2018-ci ildə keçiriləcək. “Bloomberg”ə müsahibəsində Putin həmin seçkidə namizədliyini irəli sürüb-sürməyəcəyinə aydınlıq gətirməyib. O deyib ki, hələlik bununla bağlı hər hansı qərar verməyib.\nMüsahibəsində Putin dövlət işinin çətinliyindən də şikayətlənib. Bildirib ki, indi Rusiyada dövlət məsələlərini həll etmək İvan Qroznı, II Nikolay dövrünə və ya Stalinin, Xruşşovun, Brejnevin SSRİ-yə rəhbərlik etdikləri dövrə nisbətən daha çətindir.\nPutinin iddiasına görə, xaricdən, əsasən də Qərbdəki tərəfdaşlardan gələn tənqidlərə baxmayaraq Rusiyada demokratiya inkişaf edir: “Məsələn, bu ay Dövlət Dumasına seçki keçiriləcək. Həmin seçkidə əvvəlki illərə nisbətən daha çox partiya iştirak edəcək. Və bu da, sözsüz ki, seçki kampaniyasının gedişinə, nəticəsinə təsir göstərəcək”.\nVladimir Putin 1952-ci ildə doğulub. Leninqrad Dövlət Universitetinin hüquq fakültəsini və DTK-nın Moskvadakı 1 saylı Ali Məktəbini bitirib. Uzun illər dövlət təhlükəsizlik orqanlarında çalışıb. 1996-cı ildən Rusiyanın ali hakimiyyət orqanlarında işləyib. 1999-cu il avqustun 16-da isə baş nazir təyin olunub. 1999-cu il dekabrın 31-də prezident Boris Yeltsin istefa verib və növbədənkənar seçkiyə qədər prezident vəzifəsinin icrası Putinə tapşırılıb. 2000-ci il martın 26-da Putin prezident seçilib. 2004-cü il seçkisində bu postu əlində saxlayıb. 2008-ci ilin may ayından Rusiyanın baş naziri olub. 2012-ci il martın 4-də yenidən prezident seçilib.\nKərimov bir gün fərqlə ikinci idi…\n2016-cı il sentyabrın 2-də vəfat edən Özbəkistan prezidenti İslam Kərimov keçmiş SSRİ məkanında ikinci ən uzunömürlü dövlət başçısı idi. 78 yaşlı İslam Kərimov SSRİ vaxtı, 1989-cu ilin iyunun 23-də Kommunist Partiyası Mərkəzi Komitəsinin birinci katibi seçiləndən Özbəkistanı idarə edirdi. 1990-cı il martın 24-də parlamentin qərarı ilə prezident vəzifəsinə gətirilən İslam Kərimov 1991-ci ildə Özbəkistan müstəqillik əldə etdikdən sonra 5 dəfə dövlət başçısı seçilmişdi.\nTransparency.az bildirir ki, 76 yaşlı Qazaxıstan prezidenti Nursultan Nazarbayev SSRİ məkanında ən uzunömürlü liderdir. O, 1989-cu il iyunun 22-də Qazaxıstan Kommunist Partiyası Mərkəzi Komitəsinin birinci katibi seçilib (İslam Kərimovdan bir gün öncə), 1990-cı ilin aprelindən isə prezident postunu tutur.\n63 yaşlı İmaməli Rəhman 1992-ci ildən Tacikistanın başında dayanır. Əvvəl o, parlamentin sədri olub, 1994-cü ildə isə prezident kürsüsünə əyləşib.\n62 yaşlı Belarus lideri Aleksandr Lukaşenko 1994-cü ildən prezidentdir.\nRusiya prezidenti Vladimir Putin (63 yaşı var) ölkəyə 2000-2008-ci illərdə rəhbərlik edib. 2012-ci ildə keçirilən seçkidə Vladimir Putin prezident postuna qayıdıb.\nAzərbaycanın prezidenti İlham Əliyev (54 yaşı var) 2003-cü ildən hakimiyyətdədir. 1993-2003-cü illərdə isə prezident kürsüsünü onun atası Heydər Əliyev tutub.\nTürkmənistanın dövlət başçısı Qurbanqulu Berdiməhəmmədov prezident postunda 2007-ci ildən oturur.\n62 yaşlı Ermənistan prezidenti Serj Sərkisyan 2008-ci ildən hakimiyyətdədir.\nQırğızıstan prezidenti Almazbek Atambayev (59 yaşı var) dövlət başçısı postunu 2011-ci ildən tutur.\nMoldova lideri Nikolay Timofti (67 yaşı var) 2012-ci ildə prezident seçilib.\n47 yaşlı Gürcüstan prezidenti Georgi Margvelaşvili ölkəyə 2013-cü ildən başçılıq edir.\n50 yaşlı Pyotr Poroşenko 2014-cü ildən Ukrayna prezidentidir.\nİspaniya: oktyabrın 31-dək vaxt var\nİspaniyada hökumət qurmaq səyləri nəticə vermir. Sentyabrın 2-si parlamentin aşağı palatasında baş nazir əvəzi, Xalq Partiyasının lideri Mariano Rahoyun azlıq hökumətinə etimad məsələsi yenidən səsə qoyulub. 350 deputatın 170-i azlıq hökumətinin lehinə olub. Avqustun 31-də keçirilmiş ilk səsvermədən də eyni nəticə çıxmışdı. Hökumət qurmaq üçün 176 parlament üzvünün səsi tələb olunur.\n2015-ci il dekabrın 20-də keçirilmiş parlament seçkisində hakim Xalq Partiyası nisbi qələbə qazanıb. Sosialist Fəhlə Partiyası, Podemos Partiyası, Vətəndaşlar Partiyası seçki yarışında sonrakı yerləri tutublar. 350 yerlik aşağı palatada heç bir partiyanın təkbaşına hökumət qurmaq imkanı olmayıb, koalisiya yaratmaq isə alınmayıb. Bu il iyunun 26-da yeni parlament seçkisi keçirilib, amma heç bir partiya hökumət qurmaq üçün gərəkli olan 176 mandata sahib çıxmayıb.\nTransparency.az bildirir ki, İspaniya 250 gündən çoxdur müvəqqəti hökumətlə idarə olunur. Kralın parlament partiyaları ilə məsləhətləşmələri nəticəsiz qalsa, İspaniya dekabr ayında yenidən parlament seçkisinə getməlidir. Parlamentin indiki tərkibində hökumət qurmaq müddəti oktyabrın 31-də bitəcək.\nƏmək və Əhalinin Sosial Müdafiəsi Nazirliyi Mehdiabad qəsəbəsindəki (Abşeron) gənclər şəhərciyində yeni yaşayış binalarından alınaraq təmir olunan 11 mənzili Qarabağ müharibəsi əlilləri və şəhid ailələrinə təqdim edib. 9 mənzil Qarabağ müharibəsi əlillərinə, 2-si şəhid ailələrinə verilib.\nSentyabrın 5-də yayılan rəsmi məlumata görə, mənzillərin istifadəyə verilməsi tədbirində çıxış edən Dövlət Sosial Müdafiə Fondunun direktoru Zakir Babayev müharibə əlilləri və şəhid ailələrinin sosial müdafiəsinin gücləndirilməsi sahəsində həyata keçirilən tədbirləri diqqətə çatdırıb. Babayev bu tədbirlər sırasında yeni mənzillərlə təminatın mühüm yer tutduğunu, prezident İlham Əliyevin 20 iyun 2014-cü il sərəncamının bu istiqamətdə işlərin xeyli güclənməsinə şərait yaratdığını vurğulayıb: “Bu il Əmək və Əhalinin Sosial Müdafiəsi Nazirliyi 26 rayonda 116 fərdi yaşayış evini, Beyləqan rayonunda 54 mənzilli yaşayış binasını, Abşeron rayonunda hazır yaşayış binalarından alınaraq təmir etdirilmiş 64 mənzili istifadəyə verib. Ümumilikdə 234 nəfər şəxs, o cümlədən 149 nəfər Qarabağ müharibəsi əlili, 85 şəhid ailəsi müasir tələblərə cavab verən yeni mənzillərlə təmin edilib.\nHazırda müharibə əlilləri və şəhid ailələri üçün nazirliyin sifarişi ilə Bakı şəhərində və müxtəlif bölgələrdə çoxmənzilli və fərdi yaşayış evlərinin tikintisi, yeni yaşayış binalarından mənzillərin alınaraq təmir etdirilməsi işləri davam etdirilir”.\nMTN işinin bir hissəsi məhkəməyə getdi\nSentyabrın 5-də Baş Prokurorluğun mətbuat xidməti məlumat yayıb. Məlumatda deyilir: “Ağır Cinayətlərə Dair İşlər üzrə İstintaq İdarəsi ləğv olunmuş Milli Təhlükəsizlik Nazirliyinin ayrı-ayrı vəzifəli şəxslərinin vəzifə səlahiyyətlərindən sui-istifadə etməsi, vəzifə səlahiyyətlərini aşması və sair faktlarla bağlı işin istintaqını davam etdirir.\nAyrı-ayrı vətəndaşlar və sahibkarlardan daxil olmuş çoxsaylı müraciətlər üzrə aparılmış kompleks istintaq-əməliyyat tədbirləri nəticəsində ləğv olunmuş Milli Təhlükəsizlik Nazirliyinin sabiq baş idarə rəisi Akif Çovdarov, həmin baş idarənin 1-ci idarəsinin sabiq rəisi Səlim Məmmədov, 2-ci idarənin sabiq rəisi Akif Əliyev və 3-cü idarənin 1-ci şöbəsinin sabiq rəis müavini Orxan Osmanovun 2005-2015-ci illər ərzində mütəşəkkil dəstə tərkibində qanunvericiliklə müəyyən edilmiş əsaslar olmadan gizli qaydada informasiya alınması üçün nəzərdə tutulmuş texniki vasitələrdən istifadə edib sahibkarlıq fəaliyyəti ilə məşğul olan ayrı-ayrı şəxslərin telefon danışıqlarına gizli qulaqasma, texniki vasitələrdən, rabitə kanallarından informasiyanın çıxarılması və başqa xidməti sahələr üzrə qanunsuz əməliyyat-axtarış tədbirlərini həyata keçirməklə əldə edilmiş şəxsi, ailə, kommersiya və peşə sirri təşkil edən məlumatlardan istifadə edib çoxsaylı sahibkarların külli miqdarda əmlaklarını əldə etmək məqsədilə xidməti odlu silah və silah kimi istifadə edilən əşyaların tətbiqi, binalara qanunsuz girməklə müşayiət olunan hücuma məruz qalmış şəxslərin həyat və sağlamlıqları üçün təhlükəli zorakılıqla və belə zorakılıq tətbiq ediləcəyi hədəsi ilə bağlı basqınlar təşkil edib nazirliyin inzibati binasına gətirilib ailə üzvləri, yaxın qohumları ilə əlaqə saxlamalarına imkan verməyərək hərəkət sərbəstliklərinin məhdudlaşdırıb xidməti otaqlarda saxladıb qanunsuz azadlıqdan məhrum etmələrinə şübhələr müəyyən edilib.\nHəmin şəxslərin külli miqdarda pul vəsaitlərinin əllərindən alınması səbəbindən müflisləşmələri, onların psixi və fiziki zorakılıqlara məruz qalmaqla xəsarətlər almaları, sərbəst buraxılmaları müqabilində tələb olunan vəsaitin əldə olunması üçün ayrı-ayrı şəxslərə və kommersiya banklarına qarşı külli miqdarda borc və kredit öhdəliklərinin yaranması, daşınar və daşınmaz əmlaklarını dəyərindən olduqca aşağı qiymətə satmağa məcbur qalmaları kimi ağır nəticələrə səbəb olan, özlərinin və yaxın qohumlarının şəxsiyyəti üzərində zor göstərmə, tutma, həbsə alma və barələrində rüsvayedici məlumatlar yayma hədəsi ilə fiziki və psixi təsirlər göstərilməklə 62 nəfər zərər çəkmiş şəxsin ümumilikdə 17 milyon 172 min manat, o cümlədən 6 milyon 900 manat məbləğində külli miqdarda pul vəsaitlərini, 9 milyon 375 min manat dəyərində zərgərlik məmulatları və daşınmaz əmlaklarını quldurluq və hədə-qorxu ilə tələb etməklə ələ keçirmələrinə, 897 min manat məbləğində nağd pul vəsaitlərini rüşvət kimi almalarına, həmçinin dövlət büdcəsindən xidməti vəzifələrinin icrası üçün ayrılmış 2 milyon 917 min manat məbləğində pul vəsaitlərini vəzifə saxtakarlığı ilə mənimsəmələrinə dair şübhələr müəyyən edilib.\nZərər çəkmiş şəxslərə vurulmuş ziyanın ödənilməsinin təmin olunması üçün məhkəmə qərarları əsasında təqsirləndirilən şəxslər Akif Çovdarov, Səlim Məmmədov, Akif Əliyev və Orxan Osmanova məxsus ümumilikdə 33 milyon 466 min manat dəyərində əmlak və pul vəsaitlərinin, o cümlədən 8 milyon 967 min manat dəyərində ticarət və xidmət sahələri, istilikxanalar, balıqçılıq təsərrüfatları və sair əmlak kompleksi, torpaq sahələri, 24 milyon 445 min manat dəyərində fərdi yaşayış evləri, mənzillər, nəqliyyat vasitələri və 37 min manat dəyərində zərgərlik məmulatlarının üzərinə həbslər qoyulub”.\nAkif Çovdarov və başqalarının işi sentyabrın 5-də baxılması üçün Bakı Hərbi Məhkəməsinə göndərilib. İttiham aktını baş prokuror təsdiq edib. Ləğv olunmuş Milli Təhlükəsizlik Nazirliyinin digər vəzifəli şəxslərinin qanunsuz əməlləri ilə bağlı cinayət işi üzrə istintaq-əməliyyat tədbirləri davam etdirilir.\nBu il 1700 sahibkara güzəştli kredit verilib\n2016-cı ildə ölkə üzrə 1700 sahibkara 99 milyon manat güzəştli kredit verilib. İqtisadiyyat Nazirliyinin Sahibkarlığa Kömək Milli Fondunun icraçı direktoru Şirzad Abdullayev belə deyib.\nSentyabrın 2-də fond Cəlilabadda işgüzar forum keçirib. 100-dən çox sahibkarın iştirak etdiyi forumda Cəlilabad və ətraf rayonlardan olan 56 sahibkar 538 min manat güzəştli kredit alıb. Bu kreditlər hesabına 70 yeni iş yerinin yaradılması nəzərdə tutulur.\nForumda danışan Şirzad Abdullayev qeyd edib ki, indiyədək Lənkəran iqtisadi rayonunda fəaliyyət göstərən sahibkarlıq subyektlərinin 2938 investisiya layihəsinin maliyyələşdirilməsinə 106 milyon manat güzəştli kredit ayrılıb. İqtisadi rayon üzrə verilmiş güzəştli kreditlər hesabına 11600-ə yaxın yeni iş yerinin yaradılması imkanı yaranıb.\nŞirzad Abdullayev indiyədək Cəlilabad rayonundan olan 604 sahibkarın fonddan 22,5 milyon manat güzəştli kredit aldığını, bu kreditlər hesabına 3100 yeni iş yerinin yaradıldığını diqqətə çatdırıb.\nƏrdoğan qaçqınlara nə qədər vəsait xərcləndiyini açıqlayıb\nTürkiyə prezidenti Rəcəb Teyyub Ərdoğan ölkəyə sığınan qaçqınlara nə qədər vəsait xərcləndiyini açıqlayıb. Novator.az-ın məlumatına görə, Ərdoğan sentyabrın 5-i Çinin Hançjou şəhərində keçirilən G20 sammitində deyib ki, dövlət büdcəsindən qaçqınların qəbuluna 12 milyard dollar ayrılıb. O qeyd edib ki, ictimai təşkilatların yardımlarını da nəzərə aldıqda qaçqınların saxlanmasına 25 milyard dollaradək vəsait gedib.\nƏrdoğan bildirib ki, Türkiyədə 3 milyona qədər suriyalı və iraqlı məskunlaşıb.\nG20-yə 19 ölkə – ABŞ, Almaniya, Argentina, Avstraliya, Böyük Britaniya, Braziliya, Cənubi Afrika Respublikası, Cənubi Koreya, Çin, Fransa, Hindistan, İndoneziya, İtaliya, Kanada, Meksika, Rusiya, Səudiyyə Ərəbistanı, Türkiyə, Yaponiya və Avropa İttifaqı daxildir.\nDövlətə məxsus hüquqi şəxslərin fəaliyyəti ilə bağlı sərəncam imzalanıb\nPrezident İlham Əliyev paylarının (səhmlərinin) nəzarət zərfi dövlətə məxsus hüquqi şəxslərin fəaliyyətində səmərəliliyin artırılması tədbirlərinə sərəncam verib. Sərəncamın iqtisadi islahatların davamlılığını təmin etmək, sahibkarlığın inkişafı və sağlam rəqabət mühitinin formalaşdırılması istiqamətində işləri sürətləndirmək, yerli və xarici investisiyalar cəlb etmək yolu ilə diversifikasiya olunmuş, rəqabət qabiliyyətli milli iqtisadiyyatın formalaşdırılmasına nail olmaq, paylarının (səhmlərinin) nəzarət zərfi dövlətə məxsus hüquqi şəxslərin idarə olunmasında şəffaflığı artırmaq məqsədi ilə imzalandığı bəyan olunub.\nTransparency.az-ın məlumatına görə, sentyabrın 5-də imzalanan sərəncamla dövlət başçısı Nazirlər Kabinetinə bu tapşırıqları verib:\n— İqtisadiyyat Nazirliyi, Maliyyə Nazirliyi, İqtisadi İslahatların Təhlili və Kommunikasiya Mərkəzinin təklifləri əsasında paylarının (səhmlərinin) nəzarət zərfi dövlətə məxsus hüquqi şəxslərin fəaliyyətinin səmərəliliyinin qiymətləndirilməsi qaydasını dörd ay müddətində təsdiq etmək;\n— səhmlərinin nəzarət zərfi dövlətə məxsus səhmdar cəmiyyətlərində korporativ idarəetmə qaydalarını və standartlarını, habelə həmin qaydaların və standartların mərhələlərlə tətbiqinə dair tədbirlər planını dörd ay müddətində təsdiq etmək;\n— paylarının (səhmlərinin) nəzarət zərfi dövlətə məxsus hüquqi şəxslərin fəaliyyətinin nəticələrinə əsaslanan ödəniş sistemi əsasında hüquqi şəxslərin idarəetmə orqanlarının üzvlərinə bonus ödənişinin verilməsi qaydasını dörd ay müddətində təsdiq etmək;\n— paylarının (səhmlərinin) nəzarət zərfi dövlətə məxsus hüquqi şəxslərdə maliyyə hesabatlarının beynəlxalq standartlarının mərhələlərlə tətbiqi üçün tədbirlər görmək.\nPrezident məktəblərə baş çəkib\nPrezident İlham Əliyev sentyabrın 5-də Bakının Xətai rayonundakı 245 nömrəli tam orta məktəbin yeni inşa edilən tədris korpusunda yaradılan şəraitlə tanış olub. Yeni korpus 20 sinif otaqlı olmaqla 576 şagird üçün nəzərdə tutulub.\nBakı Şəhər İcra Hakimiyyətinin başçısı Hacıbala Abutalıbov dövlət başçısına bildirib ki, 245 nömrəli tam orta məktəbin əsası 1968-ci ildə qoyulub. Məktəbdə 2014-cü ildə əsaslı təmir və yenidənqurma işləri görülüb. 1800 şagird yerlik məktəbdə tədris ikinövbəli sistemdə, Azərbaycan və rus dillərində aparılır. Hazırda burada 80 sinifdə 2111 şagird təhsil alır.\nBildirilib ki, məktəbdə 189 işçi çalışır, şagirdlərin təlim-tərbiyəsi ilə 166 müəllim məşğul olur. 2015-2016-cı tədris ilində məktəbi 127 şagird bitirib. Onlardan 76 nəfəri müxtəlif ali məktəblərə qəbul olunub.\nAZƏRTAC-ın məlumatına görə, həmin gün prezident Xətai rayonundakı 265 nömrəli tam orta məktəbə də baş çəkib. Məlumat verilib ki, 1983-cü ildən fəaliyyət göstərən məktəb əsaslı təmir olunub. Məktəbin bütün otaqları zəruri avadanlıqla təchiz edilib.\n1076 şagird yerlik məktəbdə tədris ikinövbəlidir. Tədris Azərbaycan və rus dillərində aparılır. Hazırda məktəbdə 48 sinifdə 1060 şagird təhsil alır. Təhsil ocağında 135 nəfər çalışır, bunlardan 109-u müəllimdir. 2015-2016-cı tədris ilində məktəbi 54 şagird bitirib, onlardan 24 nəfəri tələbə adını qazanıb.\nDolların rəsmi kursu yenə sabit qalıb\nSentyabrın 6-da ABŞ dollarının rəsmi kursu yenə sabit qalıb. Mərkəzi Bank 1 dolları 1,6362 manata satır.\nAvro və Rusiya rublunun rəsmi məzənnələrində isə yenilik var. Transparency.az-ın məlumatına görə, 1 avro 1,8281 manatdan 1,8239 manata enib, 1 rubl isə 0,0251 manatdan 0,0252 manata yüksəlib.\n2015-ci ildə Azərbaycan manatı ikiqat devalvasiyaya uğrayıb, dolların kursu 78 qəpikdən 1 manat 55 qəpiyə qalxıb. Dövlət Neft Fondu ilə Mərkəzi Bank manatın məzənnəsini nizamlamaq üçün 2016-cı ilin valyuta hərraclarında üst-üstə 4 milyard 137,3 milyon dollar satıblar.\nSentyabrın 1-nə Azərbaycan Mərkəzi Bankının 4 milyard 192,5 milyon ABŞ dolları həcmində valyuta ehtiyatı olub. Avqust ayında valyuta ehtiyatı 29,6 milyon dollar artıb.\nRəsmi qurumlara telefonla müraciət qaydası təsdiqlənib\nNazirlər Kabineti “Telefon müraciət xidməti vasitəsilə şifahi müraciətlərin edilməsi, qəbulu, qeydiyyatı və cavablandırılması qaydası”nı təsdiqləyib. Qayda “Vətəndaşların müraciətləri haqqında” qanuna əsasən hazırlanıb. Onun müddəaları dövlət və ya bələdiyyə mülkiyyətində olan və ya paylarının (səhmlərinin) nəzarət zərfi dövlətə və ya bələdiyyəyə məxsus hüquqi şəxslərə və büdcə təşkilatlarına, həmçinin siyahısını Nazirlər Kabineti təsdiqləyən ictimai əhəmiyyətli funksiyaları yerinə yetirən hüquqi şəxslərə, habelə normativ hüquqi aktlar və ya müqavilə əsasında təhsil, səhiyyə, mədəniyyət və sosial sahələrdə xidmət göstərən özəl hüquqi şəxslərə və fərdi sahibkarlara şamil edilir.\nTransparency.az bildirir ki, qaydaya görə, şifahi müraciətlərin qəbulunu təmin etmək üçün xüsusi şəhər telefon nömrəsi ayrılır və bu nömrəyə edilən bütün zəngləri kargüzarlıq xidmətinin bu məqsəd üçün ayrılan əməkdaşı qəbul edir.\nKargüzarlıq xidmətinin əməkdaşı bu tələblərə cavab verməlidir:\n— Azərbaycan dilində səlis danışmaq, yazmaq və oxumaq;\n— kompüterdə işləmək;\n— subyektin fəaliyyət istiqamətlərinə dair normativ hüquqi aktlarla bağlı biliklərə malik olmaq;\n— stressə davamlı və operativ olmaq;\n— etik davranış qaydalarına əməl etmək.\nVətəndaşlar yalnız iş günlərində və iş vaxtında telefon müraciət xidməti vasitəsilə müraciət etmək hüququna malikdirlər. İstirahət, iş günü hesab edilməyən bayram günləri və Ümumxalq Hüzn Günü, həmçinin iş vaxtından sonra edilən zənglər qəbul olunmur. Bu zaman iş vaxtından sonra telefon müraciət xidməti vasitəsilə müraciət edən şəxslərə səsli menyu vasitəsilə məlumatları təqdim etdikdən sonra ismarış saxlamaq və ya növbəti iş günündə əlaqə yaratmaq təklif olunur.\nHər iş gününün sonunda kargüzarlıq xidmətinin əməkdaşı gün ərzində telefon müraciət xidməti vasitəsilə daxil olan müraciətlərə dair məlumat hazırlayır və kargüzarlıq xidmətinin rəhbərinə təqdim edir. Məlumatda bunlar əks olunur:\n— qəbul edilmiş müraciətlərin ümumi sayı;\n— qeydiyyata alınmış və cavablandırılmış müraciətlərin, o cümlədən təkrar müraciətlərin sayı;\n— qeydiyyata alınmasından və cavablandırılmasından imtina edilmiş müraciətlərin sayı;\n— tərtib edilmiş müraciət vərəqələrinin sayı;\n— müraciət edən vətəndaşın soyadı, adı, atasının adı, ünvanı və telefon nömrəsi;\n— müraciətin mövzusu, qeydiyyat nömrəsi və qəbul edilmə vaxtı (saatı və dəqiqəsi);\n— müraciətin cavablandırılması və ya onunla bağlı görülən tədbirlər barədə qeyd.\nSubyektin kargüzarlıq xidməti telefon müraciət xidməti vasitəsilə daxil olan şifahi müraciətlər barədə 6 ayın və ilin yekunları üzrə arayış hazırlayır və subyektin rəhbərinə təqdim edir.\nTelefon müraciət xidməti vasitəsilə müraciət edən şəxs barədə əldə edilmiş fərdi, ailə və şəxsi həyatına aid sirr olan, habelə peşə və ya kommersiya sirri ilə bağlı məlumatların istifadəsinə və yayılmasına yol verilmir.\n“Azadlıq” qəzetinin fəaliyyəti dayanıb\n“Azadlıq” qəzetinin fəaliyyəti dayanıb. Redaksiyanın Azadliq.info-da yaydığı məlumata görə, buna səbəb Prezidentin İşlər İdarəsinə tabe olan “Azərbaycan” nəşriyyatının qəzetin çapından qeyri-müəyyən vaxtadək imtina etməsidir. İmtinaya əsas kimi qəzetin nəşriyyata olan borcu göstərilib. “Azərbaycan” nəşriyyatı borcun bir hissəsinin ödənilməsi üçün qəzetə sentyabrın 5-dək vaxt vermişdi. Deyilən vaxtda vəsait ödənmədiyindən qəzetin çapı dayandırılıb.\n“Azadlıq”ın redaksiyası bildirir ki, borcu ödəyə bilməməsinin səbəbi qəzetin bank əməliyyatı apara bilməməsidir. Qəzetin maliyyə direktoru Faiq Əmirli həbs edilib. Onun səlahiyyətlərini icra etməsi, bank əməliyyatları apara bilməsi üçün başqa şəxsin imza nümunəsi rəsmən təsdiqlənməlidir. Ancaq redaksiya bildirir ki, dövlət orqanı lazımi sənədlərin qaydasında olmadığını əsas gətirərək Faiq Əmirlini əvəzləyəcək şəxsin imza nümunəsini təsdiqləməkdən imtina edib.\nFaiq Əmirli avqustun 20-də tutulub. Avqustun 22-də Nəsimi Rayon Məhkəməsi onun barəsində 3 ay müddətinə həbs qətimkan tədbiri seçib. İstintaq onu ABŞ-da yaşayan türkiyəli ilahiyyatçı Fətullah Gülənin rəhbərlik etdiyi “Hizmət hərəkatı”nın nümayəndəsi olmaqda, Azərbaycanda “fətullahçılığı” təbliğ etməkdə, dini ayinlərin icrası adı altında vətəndaşların hüquqlarını pozmaqda, öz qulluq mövqeyindən istifadə etməklə sosial, dini nifrət və düşmənçilik salmaq cəhdində günahlandırır.\n“Azadlıq” qəzeti 1989-cu il dekabrın 24-dən çıxır. 1991-cı ilədək qəzet həftədə 1 dəfə işıq üzü görüb, sonralar dövriliyini tədricən artıraraq gündəlik nəşrə çevrilib.\nƏlilliyi olan şəxslər bu ilin yanvar-avqust aylarında 23 min 156 protez-ortopedik məmulat və reabilitasiya vasitəsi ilə təmin ediliblər. Əmək və Əhalinin Sosial Müdafiəsi Nazirliyi bildirir ki, Protez-Ortopedik Bərpa Mərkəzi, onun Gəncə şəhərindəki filialı və Naxçıvan istehsalat sahəsi 9 min 747 nəfər əlilliyi olan şəxsə (o cümlədən 1153 nəfər Qarabağ müharibəsi əlilinə) xidmət göstərib.\nƏlilliyi olan şəxslər 1077 ədəd əlil arabası, 770 ədəd aşağı və yuxarı ətraf və 247 ədəd döş protezi, 6 min 87 ədəd müxtəlif reabilitasiya vasitəsi, 931 ədəd yuxarı və aşağı ətraf ortezi, 544 ədəd bel və boyun nahiyəsi üçün korset, 449 ədəd eşitmə aparatı ilə təmin olunub. Həmçinin onlara 2 min 262 cüt protez ayaqqabı, 3 min 101 cüt ortopedik ayaqqabı, 629 ədəd dördayaqlı dayaq vasitəsi, 716 cüt qoltuqaltı və 1195 cüt dirsəkaltı ağac, 1822 ədəd əsa verilib. 632 reabilitasiya vasitəsi və protez-ortopedik məmulat təmir edilərək sahibinə qaytarılıb.\nValyuta hərracında 50 milyon ABŞ dolları satıldı\nDövlət Neft Fondu sentyabrın 6-da keçirilən valyuta hərracında 30 banka 50 milyon ABŞ dolları satıb. 30 bankın məcmu tələbi 588 milyon dollar olub.\nTransparency.az bildirir ki, bununla Dövlət Neft Fondunun 2016-cı ilin hərraclarında satdığı xarici valyutanın həcmi 3 milyard 351,9 milyon dollara çatıb. Mərkəzi Bankdan isə bu il 835,4 milyon dollar alınıb. 2016-cı ildə manatın məzənnəsini nizamlamağa 4 milyard 187,3 milyon dollar gedib.\n2015-ci ildə Azərbaycan manatı ikiqat devalvasiyaya uğrayıb, dolların kursu 78 qəpikdən 1 manat 55 qəpiyə qalxıb. Mərkəzi Bank sentyabrın 6-da 1 dolları 1,6362 manata satır.\n“Əlli dörd gün erməni mühasirəsində”: satış aksiyasına başlanır\nSentyabrın 9-10-da paytaxtda, Dənizkənarı Milli Parkdakı “Park Bulvar” ticarət mərkəzində kitabın satış aksiyası həyata keçiriləcək. Sentyabrın 9-u saat 15-dən başlanacaq aksiya “Park Bulvar”ın ikinci mərtəbəsində təşkil olunacaq.\nKitabın satışından toplanacaq vəsait bütünlüklə Əli Əliyevin müalicəsinə sərf ediləcək, müəllifin hazırda müalicə olunduğu Mərkəzi Klinik Xəstəxananın hesabına köçürüləcək. Əli Əliyev həmin xəstəxananın reanimasiya şöbəsindədir.\nƏli Əliyevi fevralın 14-də Bakıda məskunlaşdığı uşaq bağçasından çıxıb İsmayıllı rayonunda məskunlaşmış kəndlisinin hüzr mərasiminə gedərkən, “Koroğlu” metro stansiyası yaxınlığında yolu piyada keçdiyi vaxt avtomobil vurub.\nƏli Əliyev erməni işğalı nəticəsində ata-baba yurdundan didərgin düşən ziyalılardan biridir. O, 1946-cı ildə Laçın rayonunun Oğuldərə kəndində doğulub. Moskva Ədəbiyyat İnstitutunda, Bakı Dövlət Universitetində təhsil alıb. 1992-ci ilə, Laçın rayonu işğal olunana qədər Oğuldərə kənd məktəbində ədəbiyyat müəllimi işləyib.\nHazırda təqaüdçüdür. Ailəlidir. Altı övladı var. Oğlu İmdad Əlizadə ölkənin tanınmış jurnalistlərindəndir. Əli Əliyev mərhum şair Ağa Laçınlının qardaşıdır.\nƏli Əliyev 1993-cü il martın 30-dan mayın 23-nə kimi Laçın və Kəlbəcər rayonları ərazisində erməni mühasirəsində qalıb. Üstündən 20 ilə yaxın vaxt ötəndən sonra, 2012-ci ildə o, mühasirə xatirələrini “Əlli dörd gün erməni mühasirəsində” adlı kitabında çap etdirib. Kitabın ilk tirajının bütün nüsxələri oxuculara pulsuz paylanıb.\nƏli Əliyevin müalicəsinin xəstəxana şəraitində davam etdirilməsi üçün maddi dəstəyə ciddi ehtiyac yarandığından son günlər yardım kampaniyasına başlanıb. “Əlli dörd gün erməni mühasirəsində” kitabının təkrar nəşri və kitabın “Park Bulvar”da iki günlük satışı aksiyası bu kampaniyanın tərkib hissəsidir. Hər kəs aksiyada iştiraka dəvət olunur.\nProblemli kreditlər problemini necə çözmək olar?\nİqtisadçı ekspert Vüqar Bayramov problemli kreditlərin sağlamlaşdırılması proqramının qəbulunu təklif edir. Transparency.az-ın məlumatına görə, ekspert ABŞ təcrübəsindən çıxış edərək bildirir ki, dövlət həmin kreditləri və aktivləri alaraq bu istiqamətdə problemləri müəyyən qədər yumşalda, bankların fəaliyyətini yaxşılaşdıra bilər: “Dolların bahalaşması xarici valyutada olan kreditlərin ödənilməsinə təsirsiz ötüşmür, problemli kreditlərin həcmi daha da arta bilər. Dövlətin problemli kreditləri və aktivləri alıb sağlamlaşdırmasını təklif edirəm. 2008-ci ilin qlobal maliyyə böhranından sonra ABŞ-da iqtisadiyyatın stabilləşməsi üzrə fövqəladə akt və buna uyğun olaraq da problemli aktivlərin sağlamlaşdırılması proqramı qəbul edildi. 426 milyard dolların xərcləndiyi bu proqramda əsas məqsəd problemli aktivlərin satın alınması və sağlamlaşdırılması oldu. Problemli aktivlərin qiymətləndirilməsi, onların səhmləşdirilməsi kimi inzibati çətinliklər olsa da, bütövlükdə təşəbbüs uğurlu alındı.\nAzərbaycanda da belə proqramın qəbul edilməsi vacibdir. Proqram çərçivəsində kreditlərin restrukturzasiyasının aparılması, dövlətin onları satın alaraq səhmləşdirməsi və bazara çıxarması, o cümlədən yeni güzəşt mexanizmlərinin müəyyənləşdirilməsi mümkündür. Bu, ABŞ-da olduğu kimi problemli kreditlər məsələsinin xeyli dərəcədə yumşalmasına, vətəndaşların banklardan borc asılılığının azalmasına, eləcə də bankların özlərinin sağlamlaşdırılmasına səbəb ola bilər”.\nMərkəzi Bankın məlumatına görə, 2016-cı il iyulun 1-nə Azərbaycanda vaxtı keçmiş kreditlərin məbləği 1 milyard 539,8 milyon manat olub.\nÖzbəkistan prezidenti postuna əsas iddiaçılar\nNovator.az Özbəkistan prezidenti postuna adı hallanan şəxslərlə bağlı arayış hazırlayıb.\n1989-cu ildən Özbəkistana rəhbərlik edən İslam Kərimov 2016-cı il sentyabrın 2-də dünyasını dəyişib. O, SSRİ vaxtı, 1989-cu ilin iyun ayının 23-də Kommunist Partiyası Mərkəzi Komitəsinin birinci katibi seçiləndən Özbəkistanın başında dayanırdı. 1990-cı il martın 24-də parlamentin qərarı ilə prezident vəzifəsinə gətirilən İslam Kərimov 1991-ci ildə Özbəkistan müstəqillik əldə etdikdən sonra beş dəfə dövlət başçısı seçilmişdi.\n2011-ci ildə ədliyyə naziri təyin edilən Niqmatilla Yoldaşov bu vəzifədə 2015-ci ilin yanvarınadək çalışıb. 2015-ci il yanvarın 20-də prezident sərəncamı ilə senator təyin olunan Niqmatilla Yoldaşov 2 gün sonra Senat sədri seçilib.\nNovator.az bildirir ki, növbəti prezident kimi ən çox 3 nəfərin adı çəkilir: baş nazir Şövkət Mirziyayev, baş nazirin birinci müavini Rüstəm Əzimov, Milli Təhlükəsizlik Xidmətinin sədri Rüstəm İnayətov.


30 iyun 1993 – Milli Məclis prezident səlahiyyətlərinin icraçısı Heydər Əliyevin təqdimatı əsasında Surət Hüseynovun baş nazir təyin olunmasını təsdiqləyib...\n30 iyun 1625 – Növbəti Səfəvi-Osmanlı müharibəsi (1623-1639) gedişində Şah Abbasın qoşunları gürcü çarlıqlarının birləşmiş qüvvələrinə qalib gəlib, bölgəni yenidən nəzarətə götürüb. Gürcüstan uğrunda mübarizə aparan türk (Osmanlı) qoşunları bölgəni tərk etməyə məcbur olub. 1639-cu ildə imzalanan Qəsri-Şirin sülh müqaviləsinə görə, Osmanlı dövləti Cənubi Qafqazın bütünlüklə Səfəvilərin hökmranlığına keçməsini qəbul etdi. Şah Abbas və Səfəvi-Osmanlı müharibələri haqqında əlavə bax:\n30 iyun (yeni təqvimlə 12 iyul) 1812 – Görkəmli yazıçı, dramaturq, şair və filosof Mirzə Fətəli Axundzadə (1812-1878) Şəkidə anadan olub. Yaradıcılığa şeirlə başlayıb, "Puşkinin ölümünə Şərq poeması" (1837) ilə məşhurluq qazanıb. 1850-ci illərdə yazdığı 6 komediyası ilə Azərbaycan dramaturgiyasının, 1857-ci ildə qələmə aldığı "Aldanmış kəvakib" povesti ilə realist Azərbaycan nəsrinin təməlini qoyub. Əsərləri hələ sağlığında xarici dillərə tərcümə edilib. 1873-cü ildə Mirzə Fətəli Axundzadənin “Lənkəran xanın vəziri” komediyasının səhnələşdirilməsi ilə Azərbaycan milli teatrının əsası qoyulub.\n30 iyun 1928 – Akademik, biologiya elmləri doktoru, Milli Məclisin deputatı Cəlal Əliyev anadan olmuşdur.\n30 iyun 1993 – Milli Məclis parlamentin sədri, prezident səlahiyyətlərinin icraçısı Heydər Əliyevin təqdimatı əsasında Surət Hüseynovun baş nazir təyin olunmasını təsdiqləyib. Bu təyinat 4 iyun Gəncə hadisələrindən sonra ölkədə yaranmış böhranı qismən aradan qaldırmaq, Surət Hüseynovun arxasındakı qiyamçı hərbi birləşmələri neytrallaşdırmaq üçün zəruri addım idi. Qiyamçı qüvvələrin başında duran Surət Hüseynov həmin vaxt ölkədəki əsas güc mərkəzlərindən biri idi.\nSurət Hüseynov 1 il 3 ay Azərbaycanın baş naziri oldu. 1994-cü il 3-4 oktyabrında ölkədə mütləq hakimiyyəti mənimsəmək iddiası ilə cəhd etdiyi dövlət çevrilişinin baş tutmamasından sonra vəzifəsindən kənarlaşdırıldı. Bundan sonra S.Hüseynov ölkəni tərk etdi. Lakin bir qədər sonra Rusiyada həbs edilərək respublikaya gətirildi və həbsə məhkum edildi. 2005-ci ildə prezident İlham Əliyevin fərmanı ilə əfv olunub.\n30 iyun 1998 – Milli Məclis Naxçıvan Muxtar Respublikasının yeni Konstitusiyasını qəbul edib. Azərbaycan Respublikasının Konstitusiyası əsasında hazırlanan Naxçıvan MR-in Əsas Qanunu, qanunvericiliyə uyğun olaraq, Milli Məclisdə mütləq səs çoxluğu (124 deputatdan 95 səs lehinə) ilə təsdiqlənib.\n27.06.2013, 09:33 1097\n03.06.2013, 10:15 1169\n15.06.2013, 10:46 1350\n17.06.2013, 10:33 1248


Rənglərlə terapiya | Düşüncə Jurnalı\nBədbəxt olan insanlar mavi hiss edir, əsəbilər qırmızı görür... Rənglər xəstəlikləri sağaltma xüsusiyyətləri ilə də tanınır. Misirdə rənglər müalicə məqsədilə istifadə olunurdu. Məbədləri yaxşılaşdırmaq məqsədilə inşa edər və hər otağı başqa rənglə rəngləyirdilər. Çinlilər də 2000 il əvvəl rəng müalicəsini istifadə edirdilər.\nKeçmiş əsrlərdə döyüşçülər daha qəzəbli və sərt görünmək üçün bədənlərini qara, qəhvəyi və qırmızı; yerli qadınlar isə daha cazibədar görünmək üçün bədənlərini açıq rənglərə boyayardı.\n"Sadəcə rəngli geyinmək və ya evinizi o rənglərlə bəzəmək rəng terapiyası edirsiniz mənasına gəlməz. Rəng terapiyası orqanizmdə mövcud olan beş elementi istifadə edir; Od (qırmızı), torpaq (sarı), hava (yaşıl), su (dərin mavi), səma (açıq mavi) rənglərlə kombinasiyası və bunların enerjisi ilə sizin bədəninizdəki xəstəlikləri müalicə edir.\nBir təşəbbüsdə beş elementin və rəngləri enerjisini özünə doğru çəkir. Rəng terapisti rəngli şüşələri xəstənin probleminə görə seçir. Ondan sonra şüşənin 4də 3ünü su ilə və geri qalan hissəsini hava ilə doldurur. Və bu şüşəni günəşdən 72 saat qoruyur. Bu müddət ərzində günəş şüaları rəngli şüşədən filtr olaraq, hava və su ilə birləşir ki, bunun nəticəsində enerji və rəngin vibrasyonlarını kombinə edərək, xəstənin elementi ortaya çıxarılır. Bu qarışıqdan sonra xəstə müalicə üçün bu suyu içməlidir. Bundan sonra rəng terapistiniz ehtiyacınız olan rənglərdən ibarət meyvə və tərəvəzləri müəyyən edir. Məsələn; Qırmızı isə pomidor, yaşıl isə tərəvəzlər.\nEyni zamanda terapistiniz sizin rənginizə görə gecə lampasının rəngini təklif edir. Burada qabarıqdır ki, rəng terapiyası təkcə göy qurşağından ibarət olan rənglərdən yaranmaz eyni zamanda işıq və beş element vacibdir".\nBənövşəyi, emosional, aqressiv insanların müalicəsinə uyğundur. Ayrıca həddindən artıq yemək istəyənləri sakitləşdirir və yemə arzularını nəzarət altına alır.\nGöy, zəkanı hərəkətə gətirir. İnsana cəsarət, nüfuz və iç rahatlığı verir. Göz, qulaq, burun və boşluqların müalicəsində istifadə edilir. Damar problemleri (varis), sinir sistemi xəstəlikləri, çiban, yara, dəri problemlərində də istifadə olunur.\nŞok keçirənlərə mavi yaxşı gəlir. Mavinin soyuducu təsiri vardır. Təlaşlı və qorxmuş insanlara kömək edir. Yuxudan əvvəl mavi rənginə diqqət yetirərək meditasiya etmək kabus görməyin qarşısını alır. Şok və ya sinir böhranı keçirən insanlara tövsiyə edilir.\nHamilələr üçün yaşıl stressi azaldır. Ürək problemi olan insanlara köməkçi olar. Böyüməyi xəbərdar edir, sınıq sümüklərin sağalmasına kömək edər və dərinin təkrar böyüməsini xəbərdar edir. Sakit bir mühit yaratmaq üçün hamilə xanımlara təklif edilir.\nSarı zəkanı hərəkətə gətirir. İnsanlarda xoşbəxtlik təsiri yaradır. Həzm sistemini hərəkətə keçirmədə və dəri problemlərini müalicə etməkdə faydalıdır.\nYalnız və depressivlərə portağal rəngi. Portağal rəngi meyvəsi kimi, təbiətə enerji verir. Öd daşı, həzm sistemi problemləri, döş problemləri və artritlərdə təsirlidir. Yalnız və depressiv insanların ruhlarını yüksəldir.\nQan azlığına qarşı qırmızı. Qırmızı qan dvranıına adrenelinin ifraz olunmasını təmin edir, hemoqlobinin çoxalmasına səbəb olur. İnsanın daha güclü olmasını təmin edir. Qırmızı rəng geyinmək qan azlığında və digər qan xəstəlikləri şikayəti olan insanlar üçün yaxşıdır.


Azərbaycan-Türkmənistan əməkdaşlığı müzakirə edilib\n26 Aprel 2016 22:06 | 107\nAzərbaycanın Türkmənistandakı səfiri Həsən Zeynalovun Türkmənistan Nazirlər Kabinetinin sədr müavini, Azərbaycan ilə Türkmənistan arasında iqtisadi və humanitar sahələrdə əməkdaşlıq üzrə birgə hökumətlərarası komissiyanın Türkmənistan tərəfindən həmsədri Sapardurdı Toyliyev ilə görüşündə ikitərəfli əlaqələrin müxtəlif istiqamətləri üzrə fikir mübadiləsi aparılıb. SİA xəbər verir ki, H.Zeynalov iki qardaş ölkə arasında əlaqələrin inkişafı məqsədilə səylərini əsirgəməyəcəyini bildirib.\nS.Toyliyev Azərbaycanda gedən inkişaf proseslərini yaxından izlədiklərini diqqətə çatdıraraq son zamanlar ölkəmizdə mühüm beynəlxalq tədbirlərin keçirildiyini, bunun da Azərbaycanın nüfuzundan xəbər verdiyini söyləyib. Bu xüsusda, 2015-ci ildə keçirilmiş birinci Avropa Oyunları, hazırda keçirilən BMT-nin Sivilizasiyalar Alyansının VII Qlobal Forumu və digər tədbirlər xüsusi vurğulanıb. O, BMT-nin Sivilizasiyalar Alyansının VII Qlobal Forumunda Türkmənistanın təhsil nazirinin iştirak etdiyini bildirib.\nBu yaxında böyük türkmən şairi Məhtimqulu Fəraqinin nadir əlyazmasının Azərbaycanda tapıldığını vurğulayan diplomat bu əlyazmanın türkmən mütəxəssisləri ilə birlikdə və AMEA-nın vitse-prezidenti İsa Həbibbəylinin elmi redaktəsi ilə Azərbaycan, türkmən və ərəb dillərində nəfis şəkildə nəşr olunduğunu bildirib. Bunun ortaq mədəni və tarixi köklərə malik Azərbaycan və türkmən xalqları arasında əlaqələrin inkişafının təzahürü olduğunu qeyd edib.\nS.Toylıyev kitabın bu günlərdə keçiriləcək təqdimatında Türkmənistan Elmlər Akademiyasından yüksək səviyyəli nümayəndə heyətinin iştirak edəcəyini deyib.\nGörüşdə Azərbaycan və Türkmənistanın dövlət başçılarının səmimi münasibətlərinin ikitərəfli əlaqələrin inkişafına gözəl zəmin yaradan amillərdən biri olduğu qeyd edilib.\nSöhbət zamanı iki ölkə arasında iqtisadi əməkdaşlıq və ticarət dövriyyəsinin artırılması, eləcə də birgə layihələrin icrası istiqamətində səylərin artırılmasının vacibliyi qeyd olunub, Azərbaycan ilə Türkmənistan arasında iqtisadi və humanitar sahələrdə əməkdaşlıq üzrə birgə hökumətlərarası komissiyanın fəaliyyəti ətrafında fikir mübadiləsi aparılıb.


Axşam saatlarında söhbət zamanı həssas məqamlara toxunmayın. Yaşam arealını qaydaya salın.\nİşdə kimə bel bağlaya biləcəyinizi müəyyənləşdirin. Alış-veriş üçün əlverişli zamandır. Yaşam arealını yaxşılaşdırın.\nCari hadisələrin leytmotivini bəlirləyin. Axşam saatlarında işləri gərəkli istiqamətə yönəldin.\nSəfər, səyahət, romantik təmaslar, ümumi iş və ya maraq durğunluq vəziyyətindəki hisslərin bərpası ilə sonuclanacaq. Şəxsi münasibətlər səviyyəsində nəyisə və ya kimisə dəyişmək istəyirsinizsə, alternativ aramağa tələsməyin.\nEtibar etdiyiniz, yaxınlarınıza müraciət edərək yardım istəyin. Ev işləri nəzərdə tutduğunuzdan da çox vaxt ala bilər. "Axın"la hərəkət edərək gözləmə mövqeyi tutmaq istəyirsinizsə, yanlışlıqlardan qorunun.\nHədiyyə, gəlir, diqqət nişanələri, maraqlı xəbərlər istisna deyil. Axşam saatlarında passiv olmayın. İmkan yaranan kimi işlə bağlı problemi həll edin.\nDərhal prioritetlərlə məqsədləri müəyyənləşdirin ki, sonradan naçar qalıb yarımçıq işləri tələsik başa vurmağa çalışmayasanız. Ən sərfəli istiqaməti seçin və irəliləməyə başlayın.\nTələsməyin, kəmhövsələlik etməyin. Prioritetləri dəqiq müəyyənləşdirsəniz, daha çox iş görərək məqsədə daha tez çata bilərsiniz. Boş söhbətlərə qatılmayın, yaxşı işləmək fikrində olmayan insanlara qatılmayın.\nEnerjiniz çoxdur, aktivsiniz. Mümkün qədər çox iş görməyə çalışın. Günün ikinci yarısında bir qədər istirahət edin.\nMaliyyə vəsaitinizi normal gəlir vəd edən layihəyə və ya işə yatırın. Uzun müddətdən bəri təhlil etdiyiniz planı reallaşdırmağa başlayın.\nŞəxsi münasibətlərdə məqsədlərlə niyyət uyğun gələrsə, irəliləyiş olacaq. Söhbətlər, müzakirələr və ünsiyyət faydalı ola bilər. Spontan aktivlik müsbət sonuc verəcək.\nİşləri maddi maraqlarınızı nəzərə alaraq görün. Axşam saatlarında şəxsi işlərinizə vaxt ayırın. Ailə üzvləri və yaxınlarınızla məsləhətləşmək üçün yaxşı zamandır.


"Şəfa" və "Bahar Lahmacun" restoranları cərimələnibSonDakika-Haberleri.Net - lastminute-News-breakingNews - sondakika-haberleri.net\nCorée du Sud : un immeuble s’effondre dans un bus, 9 mortsSonDakika-Haberleri.Net\nAna Sayfa lastminute-News-breakingNews "Şəfa" və "Bahar Lahmacun" restoranları cərimələnibSonDakika-Haberleri.Net\n"Şəfa" və "Bahar Lahmacun" restoranları cərimələnibSonDakika-Haberleri.Net\nSondakika-haberleri.Net Azərbaycan Qida Təhlükəsizliyi Agentliyi (AQTA) qanunvericiliyin tələblərinin yerinə yetirilməsinə, həmçinin Nazirlər Kabinetinin qərarı ilə təsdiq edilmiş koronavirusun (COVID-19) profilaktikasına dair metodiki göstərişlərin icrasına nəzarət məqsədilə ic...\nAzərbaycan Qida Təhlükəsizliyi Agentliyi (AQTA) qanunvericiliyin tələblərinin yerinə yetirilməsinə, həmçinin Nazirlər Kabinetinin qərarı ilə təsdiq edilmiş koronavirusun (COVID-19) profilaktikasına dair metodiki göstərişlərin icrasına nəzarət məqsədilə ictimai iaşə obyektlərində reydləri davam etdirir.AQTA-dan "Report"a verilən məlumata görə, nəzarət tədbirləri çərçivəsində 2021-ci il mayın 17-də ölkə üzrə 440 ictimai iaşə obyektində 762 monitorinq keçirilib. Monitorinqlər zamanı 17 müəssisədə qanunvericiliyin tələblərinin kobud şəkildə pozulması faktları aşkar olunub. Aşkar edilmiş nöqsanlarla bağlı İnzibati Xətalar Məcəlləsinə uyğun olaraq müvafiq tədbirlər görülüb. Pozuntular aşkar edilmiş ictimai iaşə müəssisələri aşağıdakılardır: 1. Bakı şəhəri, Səbail rayonu, Salyan şosesində yerləşən, fiziki şəxs Rzayeva Sürayyə Ağa Musa qızına məxsus “Seabay” restoranı; 2. Bakı şəhəri, Sabunçu rayonu, Bakıxanov qəsəbəsində yerləşən, fiziki şəxs Mirsəliyev Musa Alcan oğluna məxsus kafe; 3. Bakı şəhəri, Nəsimi rayonu, Səməd Vurğun küç., ev 25 ünvanında yerləşən, hüquqi şəxs “Beat Restaurants” MMC-yə məxsus restoran; 4. Bakı şəhəri, Səbail rayonu, Bibi Heybət qəsəbəsində yerləşən, fiziki şəxs Nuriyev Zamin Mirqiyas oğluna məxsus “Şəfa” restoranı; 5. Bakı şəhəri, Nəsimi rayonu, 20Yanvar küçəsilə Cavadxan küçəsinin kəsişməsində yerləşən, hüquqi şəxs “Cəlil” firmasına məxsus kafe; 6. Bakı şəhəri, Nəsimi rayonu, 20 Yanvar küç., ev 40 ünvanında yerləşən, fiziki şəxs Əsədov Tale Seyfəddin oğluna məxsus çay evi; 7. Bakı şəhəri, Nəsimi rayonu, Asif Məhərrəmov küç., ev 22A ünvanında yerləşən, fiziki şəxs Yasar Arsuya məxsus “Bahar Lahmacun” restoranı; 8. Bakı şəhəri, Nəsimi rayonu, Hüseynbala Əliyev küçəsi 3 ünvanında yerləşən, fiziki şəxs Quliyev İlqar Yaşar oğluna məxsus “Marmaris” kafesinin nəzdində fəaliyyət göstərən dönərxana; 9. Bakı şəhəri, Yasamal rayonu, Hüseyn Cavid prospekti və Şəfaət Mehdiyev küçəsinin kəsişməsində yerləşən, fiziki şəxs Baxışov Cəmaləddin Baxış oğluna məxsus kafe; 10. Bakı şəhəri, Binəqədi rayonu, S. S. Axundov küçəsində yerləşən, fiziki şəxs Bəfadarlı Hüseyn Dünyamalı oğluna məxsus çay evi; 11. Bakı şəhəri, Binəqədi rayonu, Ş. Məmmədova küçəsində yerləşən, fiziki şəxs Əliyev Süleyman Mübariz oğluna məxsus kafe; 12. Bakı şəhəri, Yasamal rayonu, C. Cabbarlı küçəsi 60 ünvanında yerləşən, fiziki şəxs Muradova İradə Oleqovnaya məxsus “Food Bazar” restoranı; 13. Bakı şəhəri, Xətai rayonu, Genaral Şixlinski küç., ev 451 ünvanında yerləşən, fiziki şəxs Salmanov Fəxrəddin Məhəmmədəli oğluna məxsus “Çinar” kafesi; 14. Bakı şəhəri, Xətai rayonu, Nəsrəddin Tusi küç., ev 6 ünvanında yerləşən, fiziki şəxs Mehdiyev Asif Taftıq oğluna məxsus “Avşar” kafesi; 15. Abşeron rayonu, Xırdalan şəhəri, H. Əliyev prospektində yerləşən, fiziki şəxs Alıyeva Aytəkin Valeh qızına məxsus “Qutab evi” kafesi; 16. Qazax rayonu, M. Ə. Rəsulzadə qəsəbəsində yerləşən, fiziki şəxs Vəliyev Səməd Faiq oğluna məxsus kafe; 17. Göygöl rayonu, Aşıqlı kəndində yerləşən, fiziki şəxs Zeynalov Ələmdar Hüseyn oğluna məxsus kafe. Qeyd edək ki, AQTA tərəfindən Bakıda, eləcə də regionlarda fəaliyyət göstərən ictimai iaşə obyektlərində monitorinqlərin miqyası genişləndirilib. Hazırda AQTA müfəttişləri tərəfindən respublika üzrə monitorinqlər davam etdirilir və qaydalara əməl etməyən sahibkarlıq subyektləri barədə ən sərt tədbirlər görüləcəkdir. Bizim Facebook səhifəmizə abunə olun\n“Şəfa” və “Bahar Lahmacun” restoranları cərimələnibSonDakika-HaberleriNet “Şəfa” və “Bahar Lahmacun” restoranları cərimələnibSonDakika-Haberleri.Net Azərbaycan Qida Təhlükəsizliyi Agentliyi (AQTA) qanunvericiliyin tələblərinin yerinə yetirilməsinə həmçinin Nazirlər Kabinetinin qərarı ilə təsdiq edilmiş koronavirusun (COVID-19) profilaktikasına dair metodiki göstərişlərin icrasına nəzarət məqsədilə ic...


futbol izləmək - Sözaltı Sözlük\nhamıya salam. dünən futbola baxmaq istəyəndə, cbc sport işləmirdi, uefa yayım haqları səbəbilə koda salıb.\nyəni ki, sizin bildiyiniz, matçlara kəsinti olmadan baxa biləcəyim sayt var?\nhərtərəfli insan 15.09.2021\ndunenki barca-bavariya oyunu exxenden canlı baxdım\nduzu az baxdım 5dk zad amma yaxsi gelirdi?\n2. @80437 bu saytda ancaq xəbərlər var axı\nhərtərəfli insan @80439\n3. @80439oyun yoxdu axı bu dk, axsam oyun baslayanda girersen solda yazılır məs: bayern-barca ustune basırsan canlı yayım acılır\nsoldakı oyunlardı canlı geden ustune bas acilirda avtomatik\n5. 1xbetə, etopaza, bet365ə (bunda accountun olmalıdı) gir, orda çox oyunlar canlı yayımlanır adətən. Türk mərc saytlarında da olur hərdən. Bir də justin tv ilə golden stream adlı oyunları yayımlayan saytlar var idi səhv eləmirəmsə.\n6. uşaqlar, tapdım. sizə də məsləhət görürəm. play marketdən "az canli tv" yükləyin. orada exxen var, o donsa match tv-lər var, ora da donsa girin bt sport-dan baxın. donma-zad yoxdur. mən tv-də freestream serverindən baxdım. bt sport kanalını məsləhət görürəm\nhərtərəfli insan @80453\n7. hesgoal yoxlamadın a?\n8. @80454 alınmadı\nhərtərəfli insan @80461


Beyləqanda kimsənin bata bilmədiyi məmur... - İTTİHAM - Azinforum.az İnformasiya Portalı\nAna səhifə / Bölgələr / Beyləqanda kimsənin bata bilmədiyi məmur… – İTTİHAM\nDəfələrlə saytımızda Beyləqanda “Dostluq” Damazlıq Birliyi Sovxozunun (hal-hazırkı adı “Azəraqrar” Aran Mərkəzi Regional İdarəsi) direktoru Hikmət Ağayevin qanunsuz əməlləri barədə çeşidli informasiyalar dərc edilmişdir. Ancaq nə faydası?.. Adama deyən lazım ki, kimdən, kimə nə yazırsan? Elə bu hoqqabazlığın başında onlar deyilmi duran? İndi güya ki, “yuxarıdakılar” Hikmət Ağayevin burada nə işlə məşğul olduğunu bilmirlərmi ki? Əlbəttə, bilirlər!. Necə deyərlər, “ağası gülüm olanın, başına da külüm olar”.\nHər halda Hikmət Ağayevin necə, nə cür direktor olduğunu Beyləqanlılardan yaxşı kimsə bilə bilməz. Elə KTN-də onun necə biri olduğunu, kimin himayəsi altında hələ də vəzifədə irəlləməsini yaxşı bilirlər. Görünün də odur ki, KTN rəhbəri İnam Kərimov bir direktorun öhdəsində gələ bilmir. Yəni, Hikmət Ağayevi “qoruyan əl” naziri susduracaq qədər uzundur. Bu səbəbdən də Hikmət Ağayev nə nazir sayır, nə də bir başqasını. Ona görə də rəhbərlik etdiyi “Dostluq” Damazlıq Birliyi Sovxozunun ərazisini öz dədə mülki kimi satır, sovur və kimə gəldi icarəyə verir. Hikmət Ağayev sovxozun ərazisini atasından ona miras qalmış pay torpağı kimi idarə edir. Məhz elə bu üzdən də sovxoz camaatı tərəfindən redaksiyamıza daxil olan şikayətlərin ardı-arası kəsilmir. Hər kəs Hikmət Ağayevin “burda mənəm, Bağdadda kor xəlifə” liyindən gileylənir.\nVerilən bilgilərdə qeyd olunur ki, Hikmət Ağayev sovxoza mütəxəssis kimi götürdüyü şəxslərin heç birinin ali və ya orta ixtisas təhsilləri yoxdur. Onların işi – gücü yalnız dövlətin ayırdığı vəsaitləri mənimsəməkdən ibarətdir.\nBildirilir ki, KTN tərəfindən sahələrin (bitkilərin) dərmanlanması üçün 10 min manat məbləğində pul ayrılıb. Ancaq həmin dərmanlar paylanılmayıb. Əkilən qarğıdalı sahələri məhv olub. Əkdikləri qarğudalı əmələ gəlməyib, yerlərində yabanı bitkilər baş qaldırıb. Biz sözlə, Hikmət Ağayev əməlli – başlı bazar açıb, pul qazanır.\nBeyləqandakı “Azpetrol” YDM-nin arxasında 49 ha yonca sahəsi var və onun 9 hektarı “Azəraqrar”ın adına yazılıb, yerdə qalanını isə ayrı-ayrı şəxslər istifadə edirlər. Həmin yerlərdə bəslənilən 1000-ə yaxın qoyun var, onların da yalnız 180 başı dövlətə məxsusdur.\nƏgər Hikmət Ağayev hesab edirsə ki, Ermənistan üzərində qazandığımız qələbə Azərbaycan dövlətinə daxili düşmənlərlə, ələlxüsus da korrupsionerlərlə mübarizə işini unutduracaq, yanılır. Əksinə, bu müstəvidə həyata keçirilən antikorrupsiya tədbirləri daha da gücləndiriləcək. Dövlətimiz işğaldan azad olunan rayonlarda abadlıq-quruculuq işlərini, infrastruktur layihələrini, həmin torpaqlarda kənd təsərrüfatının qurulmasını və inkişaf etdirilməsini mümkün qədər tez həyata keçirməkdə maraqlıdır ki, bütün dünyaya Aqzərbaycan ilə Ermənistanın fərqini göstərsin. Bu layihələri gerçəkləşdirməyə isə nəhəng maliyyə vəsaitləri lazımdır. Müharibədən çıxmış ölkə üçün koronavirusa qarşı mübarizə fonunda, üstəlik əsas ixrac məhsulumuz olan neftin qiymətinin aşağı olduğu indiki dönəmdə dövlət büdcəsinin son dərəcə səmərəli və təyinatı üzrə istifadəsinə nəzarəti gücləndirməkj olduqca vacibdir. Sözsüz ki, canını oda atanj əsgərlərimizin qanları bahasına yaratmış olduqları hazırki reallıqda dinc quruculuq işlərini də fədakar kadrlar, Vətənin, xalqın, dövlətin mənafeyini öz şəxsi maraqlarından üstün tutan vicdanlı kadrlara meydan veriləcək. Daha Hikmət Ağayev kimilərə yox.\nP.S. Dogrudandamı, cənab nazirin nə baş verdiklərindən xəbəri yoxdur? Heç inandırıcı deyil. Əlbəttə ki, xəbəri var. Sadəcə olaraq, bunların qarşısını almağa, korrupsioner, rüşvətxor məmurların qarşısını almağa, onları vəzifədən çıxardıb rədd etməyə gücü çatmır. Əgər nazir, nazir kimi yerində olmuş olsaydı bütün bu deyilənləri araşdırardı və dövlətin malını mənimsəyənləri cəzalandırardı.\nQarşı tərfin mövqeyini dinləməyə və dərc etməyə hazırıq.\nÖncəki “Fransa razılaşmanı pozmağa və münaqişəni yenidən alovlandırmağa çalışır” – AMİP\nNövbəti “Zəfər” və “Qarabağ” ordenləri belə olacaq – Foto\nMüdafiə Nazirliyi düşmən işğalından azad edilən Füzuli rayonunun Aşağı Veysəlli kəndinin görüntülərini yayıb. Həmin videonu …


“Heç kim kənarda qalmasın: » SportFM.Az - İdman xəbərləri\nNoyabrın 25-də Bakıda BMT-nin Bakı ofisi, Ailə, Qadın və Uşaq Problemləri üzrə Dövlət Komitəsi, Azərbaycan Velosiped İdmanı Federasiyası və Heydər Əliyev Mərkəzinin tərəfdaşlığı ilə “Heç kim kənarda qalmasın: Qadınlara və qızlara qarşı zorakılığa son!” şüarı altında veloyürüş keçirilib.\nSportfm.az saytı AZƏRTAC-a istinadən xəbər verir ki, Azneft meydanından start götürən veloyürüş Heydər Əliyev Mərkəzinin qarşısında başa çatıb. Yürüşə qatılan 100-dən artıq velosipedçi 12 kilometr məsafə qət edib.\nVeloyürüşdə BMT-nin İnkişaf Proqramı və BMT-nin Əhali Fondunun rezident nümayəndəsi Qulam İshaqzai, Azərbaycanda akkreditə olunmuş xarici diplomatik korpusların nümayəndələri, velo idmanı həvəskarları və ictimaiyyət nümayəndələri iştirak ediblər.\nTədbirdə çıxış edən Qulam İshaqzai yürüş iştirakçılarına gender əsaslı zorakılıq barədə məlumat verib. O bildirib ki, veloyürüş “Gender zorakılığına qarşı 16 günlük fəallıq kampaniyası” çərçivəsində keçirilir. Bu beynəlxalq kampaniya 25 noyabr - Qadın Zorakılığına qarşı Beynəlxalq Mübarizə Günündən başlayaraq 10 dekabr - İnsan Hüquqları Gününədək davam edəcək. Kampaniyanın məqsədi gender zorakılığına qarşı milli, regional və beynəlxalq səviyyədə maarifləndirmənin aparılmasıdır. Qeyd etmək lazımdır ki, bütün dünyada insanlar gender zorakılığına qarşı mübarizə aparmağa, mövcud olan stereotipləri dəyişməyə, qanunvericiliyi təkmilləşdirməyə və imkanları genişləndirməyə çalışırlar. “16 günlük kampaniya” kimi tanınan bu tədbir vasitəsilə hamını qadınlara və qızlara qarşı zorakılığın qarşısını almağa çağırırıq.\nQulam İshaqzai tədbirin təşkilində göstərdiyi dəstəyə görə Ailə, Qadın və Uşaq Problemləri üzrə Dövlət Komitəsinə, Azərbaycan Velosiped İdmanı Federasiyasına və Heydər Əliyev Mərkəzinə minnətdarlıq edib.\nVeloyürüşün iştirakçısı Mehriban İsmayılova AZƏRTAC-a müsahibəsində bildirib ki, belə tədbirlərin keçirilməsi çox önəmlidir. Çünki bu cür vacib bir mövzu daim gündəmdə qalmalıdır. O, Azərbaycanda qadınların hüquqlarının qorunması, zorakılığa qarşı mübarizə istiqamətində mühüm işlərin görüldüyünü, qadın və qızlarımızın cəmiyyətdə daha fəal olmaları üçün yaxşı şərait yaradıldığını söyləyib.\nBərabərlik naminə yoldaşlıq oyunu keçirildi - FOTO\nQızlarımız futbolu bərabərlik naminə oynadı - FOTOLAR


Samsung yeni orta büdcəli Galaxy A22 və A22 5G smartfonlarını təqdim edib - QİYMƏTİ | Technote.az\nSamsung yeni orta büdcəli Galaxy A22 və A22 5G smartfonlarını təqdim edib - QİYMƏTİ\nSamsung şirkəti yeni orta büdcəli Galaxy A22 və A22 5G smartfonlarını təqdim edib. 5G modeldən fərqli olaraq adi Galaxy S22 modeli LTE şəbəkələrdə çalışmaq üçün nəzərdə tutulub. Galaxy A22 modeli balanslaşdırılmış texniki özəlliklər, sürətli şarj texnologiyası, kontaktsız ödənişlər üçün nəzərdə tutulmuş NFC modul və təsvirin optik stabilizasiyası funksiyasına sahib təkmilləşdirilmiş kameralar əldə edib. Beləliklə adi Galaxy A22 modeli HD+ keyfiyyətli 6.4 düym Super AMOLED ekran əldə edib. Ekran 90 Hz-lik təsvir yenilənməsini dəstəkləyir. Onun yuxarı mərkəz hissəsində isə ön kamera üçün nəzərdə tutulmuş damcı formalı çıxıntı yerləşdirilib.\nBarmaq izi skanı texnologiyası smartfonun kənarında yerləşir. Əsas texniki özəlliklərə gəldikdə isə smartfon MediaTek Helio G80 prosessoru, 4/6 GB RAM, 64/128 GB daxili yaddaş həcmi (1 TB-a kimi microSD dəstəkli), 48 MP (f/1.8 diafraqma, OIS) + 8 MP (f/2.2 diafraqma) + 2 MP (f/2.4 diafraqma) + 2 MP (f/2.4 diafraqma) dördlü arxa kamera, 13 MP-lik (f/2.2 diafraqma) ön kamera və 15 vatt gücündə sürətli şarj texnologiyalı 5000 mAh enerji tutumlu batareya ilə təchiz olunub. Galaxy A22-nin nə zaman satışa çıxacağı və hansı qiymətə satılacağı barəsində məlumat daha sonra veriləcək.\nGalaxy A22 5G modelinə gəldikdə isə o, xarici görünüşcə adi Galaxy A22-dən heç də fərqlənmir. Əsas fərqlilik texniki özəlliklər ilə bağlıdır. Beləliklə Galaxy A22 5G modeli Full HD+ keyfiyyətli 6.6 düym IPS ekran əldə edib. Onun ekranı da 90 Hz-lik təsvir yenilənməsini dəstəkləyir. Adi Galaxy A22-də olduğu kimi 5G modelin ekranı üzərində də damcı formalı çıxıntı hissə mövcuddur. Barmaq izi skanı texnologiyası smartfonun kənarında yerləşir.\nƏsas texniki özəlliklərə gəldikdə isə smartfon MediaTek Dimensity 700 prosessoru, Mali-G57 MC2 qrafik çipi, 4/6/8 GB RAM, 64/128 GB daxili yaddaş həcmi (1 TB-a kimi microSD dəstəkli), 48 MP (f/1.8 diafraqma) + 5 MP (f/2.2 diafraqma) + 2 MP (f/2.4 diafraqma) üçlü arxa kamera, 8 MP-lik (f/2.0 diafraqma) ön kamera və 15 vatt gücündə sürətli şarj texnologiyalı 5000 mAh enerji tutumlu batareya ilə təchiz olunub. Galaxy A22 5G modeli gələn ayın əvvəlində satışa çıxacaq. 4 GB RAM-a və 64 GB yaddaşa sahib model 229 avroya, 4 GB RAM-a və 128 GB yaddaşa sahib model isə 249 avroya satılacaq. Smartfonun digər RAM və yaddaş göstəricilərinə sahib modellərinin qiymətləri barəsində məlumat daha sonra veriləcək.\ngalaxy a22 specs\ngalaxy a22 5g price\ngalaxy a22 5g release date\ngalaxy a22 5g qiymet\ngalaxy a22 5g qiymeti\ngalaxy a22 5g baku\niPhone 13-ün ən yüksək qiymətə satıldığı ölkələrin reytinqi tərtib olunub..\nNukeni adlı analitik şirkət Apple şirkətinin yeni iPhone 13 smartfonlarının ən yüksək qiymətə satıld..\n14 sentyabr tarixində Apple şirkəti yeni iPhone 13 smartfon seriyasının təqdimatını keçirtdi...\nXiaomi tərəfindən keçirilmiş qlobal təqdimat çərçivəsində şirkət yeni smartfonlarını təqdim edib. Sö..\nApple şirkəti təqdimat tədbiri çərçivəsində yeni iPhone 13 smartfonlarını təqdim edib.\nTəqdimatdan bir neçə saat öncə iPhone 13-ün real fotosu ortaya çıxıb\nBugün axşam Apple şirkəti növbəti təqdimat tədbirini keçirdəcək. Baş tutacaq tədbirdə şirkət iPhone ..\nMəşhur analitik iPhone 13 modellərinin sahib olacaqları daxili yaddaş həcmi barə..\nMəşhur analitik Ming-Chi Kuo bildirib ki, bu il Apple şirkəti iPhone 13 modellərini daha yüksək star..


Trampla bağlı hotel qalmaqalı və Ziya Məmmədovun “barmağı” » GundemXeber İnformasiya Portalı\nGundemxeber.az » Siyasət » Trampla bağlı hotel qalmaqalı və Ziya Məmmədovun “barmağı”\nTarix: 30-08-2017, 23:19 Bölmə :Siyasət Baxış: 48\nMəmmədovların Rusiyada Trampın bu projesinin lehinə hansı iş apara biləcəkləri barədə fikir bildirmək çətindir. Amma sirr deyil ki, Məmmədovlar Tramp prezident olmamışdan əvvəl bu şərikliyi özlərinə şərəf bilirdilər və az qala hər yerdə bunu gözə soxmağa da çalışırdılar. Həmçinin Məmmədovlar baş nazirin hakimiyyətə düşmən kəsilmiş keçmiş birinci müavini Abbas Abbasovla dostluq edir, Rusiya prezidenti Vladimir Putinə birbaşa çıxış imkanları axtarmaları yeni xəbərlər deyil. Onların Moskvada indi üzə çıxan qalmaqalda hər hansı “barmaqları” varsa, ABŞ mediası bunu da yəqin üzə çıxaracaq./musavat.com\nMəxfi informasiya Trump-dan gizlədilir? ...\nZiya Məmmədov daha Trampla öyünə bilməyəcək ...


MSK Çingiz Əsədullayevin dairəsinin nəticələrini ləğv etdi\n17 Noyabr 2015 17:33\nPublika.az-ın məlumatına görə, MSK sədri Məzahir Pənahovun sədrliyi ilə keçirilən iclasda 90 saylı Ağdaş Seçki Dairəsindən deputatlığa namizədlikləri qeydə alınan Yeni Azərbaycan Partiyasının üzvü İlqar Vəliyev və bitərəf, Ağdaş bələdiyyəsinin sədri Qalib Qarayevin müraciətinə baxılıb.\nOnlar öz müraciətlərində noyabrın 1-də keçirilən seçkilərin nəticələrinin həmin dairə üzrə ləğv edilməsini xahiş ediblər. Müraciət edənlər iddia ediblər ki, səsvermə günü qanun pozuntularına yol verilib.\nMSK üzvü Ramiz İbrahimov deyib ki, Ekspert Qrupu araşdırma aparıb və müəyyən nəticəyə gəlinib: “Bütün protokollara baxış keçirilib və məlum olub ki, 3 və 5 saylı seçki məntəqələrində səslərin sayılmasında pozuntuya yol verilib. Bundan əlavə, 7, 12, 14, 16, 18, 22, 24, 25, 27, 35 və 39 saylı məntəqələrin protokollarında də belə hallar baş verib. Bütövlükdə 17 məntəqə üzrə pozuntu qeydə alınıb. Həmin məntəqələrdə səsvermənin nəticələri ləğv olunmalıdır”.\nEkspert Qrupunun araşdırmasında təklif edilib ki, MSK-ya müraciət edən deputatlığa namizədlərin müraciəti təmin edilməlidir. Bu isə ümumi seçicilərin sayından çox olduğundan həmin seçki dairəsinin nəticələri etibarsız hesab edilməlidir.\nMSK-nın qərarı ilə 90 saylı Ağdaş Seçki Dairəsinin nəticələri ləğv olunub.\nQeyd edək ki, həmin dairədən lider namizəd 2005 və 2010-cu illərdə deputat seçilmiş bankir Çingiz Əsədullayevdir.


İslam təbibi - Əli ibn Abbas - Fizuli Hüseynov\nFizuli Hüseynov > Blog > Ümumi > İslam təbibi – Əli ibn Abbas\nİslam təbibi – Əli ibn Abbas\n26 Avqust, 2020 1.6k baxış\t2 dəq. oxuma\nHəkim əməliyyat zamanı belə demişdir: “Yara sağlam toxumalardan ayrılmalı, kəsilib götürülməlidir. Bu zaman xəstənin qan itirməməsi üçün damarların ağzı yandırılmalıdır”. Əməliyyat zamanı ilk dəfə olaraq\nkapilyar, venoz və arterial damarların təsnifatını vermiş, arterial damarların ilgəklə bağlanmasını tətbiq etmişdir.\nFizuli Hüseynov 26 Avqust, 2020\nƏvvəlki yazı Qırmızı qurd eşənəyi – çarələr\nNövbəti yazı İshalın sadə çarəsi (Nar qabığının faydaları)


Bitcoin-in dominantlıq indeksi 50%-i keçdi – kriptoinvest.az\n12.08.2018 12.08.2018 kriptoinvest.az\nBitcoin-in dominantlıq indeksi 50%-i keçdi\nAvgustun 12-i kriptovalyuta bazarında bitkoinin dominantlıq indeksi 50.8% oldu. Bu 2017-ci ilin dekabr ayından indiyə qədər ən yüksək göstəricidir. 10.08.2018 tarixində saat 16:00-da bitkoinin qiyməti 6500 dollar təşkil edirdi lakin artıq axşama bu qiymət 6.400-ə, sonra isə 6.000-ə qədər endi.\nİnstitusional İnvestor Magazine-in məlumatına görə “Wall Street”də ən yaxşı texniki analitiklərdən biri olan Renaissance Macro Research-in texniki analiz şöbəsinin rəhbəri Jeff de Graaf hesab edir ki, hazırda bitkoinin talehi həll olunur və bu il qiymət əsas dəstək səviyyəsindən aşağı düşərsə, o zaman bitkoinin qiyməti aşağı istiqamətli hərəkətini davam etdirəcək və bərpa edə bilməyəcək. Tugush Blockchain Capital rəhbəri Timofey Fortunatov: “Yaxın gələcəkdə bitcoin 7.000 dollardan yuxarı qalxa bilməsə, böyük ehtimal ki, uzun müddət 6500 dollar səviyyəsində ticarət ediləcək”.\n12.08.2018 tarixinə (saat 17.00) CoinMarketCap.com-a istinadən kriptovalyutalar üzrə kapitalizasiya 212.7 milyard dollar təşkil edir. Bitkoin 108.1 milyard dollar ilə ümumi bazar kapitalizasiyasının 50.8%-ni təşkil edir.\nbitkoinin dominantlıq indeksi\nİnstitusional İnvestor Magazine\nPrevious Bitcoin Amerika xüsusi xidmət orqanlarına kömək edir\nNext İran hakerləri ABŞ-a qarşı bitcoin-dən istifadə edir


Kürdlər və Türklər\n«Milli burjuvaziyanın yaranması üçün milli şuur və milli qeyrət olmalıdır» - hazırda Almaniya'da yaşayan, diyaspor nümayəndələrinin toplantısı münasibətilə bir neçə günlüyünə Bakı'ya gəlmiş, əslən Təbriz'dən olan alim Bəhruz Həqqi belə deyir. O taylı-bu taylı millətimizin sorunları haqqında danışarkən “milli burjuvaziya” qonusunda taxılıb qalmışıq. Nə üçün bizdə - istər o tayda olsun, istər bu tayda - milli burjuvaziya formalaşmayıb?\nBu sualın cavabına dayir hər birimizin öz ehtimalı var. Bəhruz bəyin qənaətinə görə, Fars və Rus rejimi bizi sındırmaqdan ötrü özəl siyasət aparıb, heç bir Şərq ölkəsində Azərbaycan'dakı kimi manqurtlaşma prosesi getməyib. Bunun səbəbini bizim, millət olaraq ayıq, savadlı olmağımızla izah edir, Azərbaycan düşmənlər üçün hər zaman təhlükə qaynağı olub, ona görə də burada istər elm sahəsində, istərsə biznes sahəsində milli şuura malik insanların irəli çıxmasına imkan verməyiblər; nəticədə oxumuşlarımız və pul sahibi insanlarımız ya Fars, ya da Rus qafalı insanlardır.\nBəhruz Həqqi'nin söylədikləri mənim düşündüklərimlə, bu günə qədər yazdıqlarımla ziddiyyət təşkil eləmir: milli düşüncə ən'ənəsi Quzey Azərbaycan'da 37-ci ildən e'tibarən tarixin baltasıyla kəsilir, bu ildən e'tibarən biz Azərbaycanlıyıq, tariximiz Farsların ətəyindədir, Türklər torpaqlarımızı talayan qəsbkarlardır və s. Milli düşüncə daşıyıcısı elm və sənət adamları sürgünlərdə, Rus qafalılar iş başındadır.\nBəhruz Həqqi Almaniya'da tanış olduğu Kürd mühacirlər haqqında söz açır. Kürdlərin milli şuuru bizimkilərlə muqayisədə daha yüksəkdir, Kürdlər təkcə İranda deyil, bütün dünyada bizdən daha yaxşı təşkilatlanıblar, bir Kürddən “hansı ölkədənsən” deyə soruşduqda bir qayda olaraq “mən Kürd'əm” cavabını eşidirsən. Kürd işadamı can-i könüldən öz millətinin azadlıq davasına bağlıdır, milli məsələ üçün pul xərcləməyə onu inandırmaq lazım deyil, o özü millət yolunda mal varlığından geçməyə hazırdır, çünki millətindən ayrılıqda bir həyat təsəvvür eləmir. Kürd burjuvası milli burjuvadır, bizimkilər kimi pulu xeyrat olsun deyə vermir, bizimkilər pul versələr belə, onu sədəqə kimi başlarına dolandırıb verirlər, bir iş qabağa getsin deyə yox, pul istəyən adam əl çəksin deyə verirlər.\nBax, millətimizin fəlakəti də bundadır. İş çətinə düşən kimi biz “Ərdəbilli” oluruq, “Təbrizli” oluruq, “mən Bakılıyla iş görmərəm” deyirik. Ancaq bir Kürd belə deyil. Əgər çox səmimi olsan, bir Kürd'dən “mən Suriyalıyam” və ya “mən İranlıyam” e'tirafını eşidərsən.\nNə üçün belədir? Soruma Bəhruz bəyin yanıtı maraqlıdır: biz tarixən əzilmişik, ancaq Kürdlər tapdanıblar, onların bir millət kimi oyanacağını heç bir dövlət gözləməyib, indi isə baxın, Kürdlər oyanıblar, öz milli kimliklərinə sahib çıxıblar, illərlə qullanılmamış potensiyal böyük bir selə çevrilib. Bu millətin nə Axundov'u olub, nə Üzeyir'i, nə Pişəvəri'si, nə də Məmmədəmin'i, bizim kimi dövlət qurmayıblar, öz dillərində oxuyub-yazmaq gələnəkləri yoxdur, ancaq bir şeyləri var: milli şuur.\nKaliforniya'dan yayınlanan «Günaz TV» Azərbaycan mühacirlərinin yeganə televizyonudur. Muqayisə üçün deyim, Kürdlərin bu cürə 20-yə yaxın telekanalı var. Hər dəfə, demək olar hər gün fədakar soydaşımız Əhməd Obalı'nın «Günaz TV» ekranlarından millətə üz tutaraq yardım istəməsini eşidəndə millətimiz adına xəcalətdən ölmək istəyirsən. Sayı 30 milyondan çox olan bu qırılmış millət bir televizyonu saxlaya bilmir. Halbuki «Günaz TV» millətin haqq danışan yeganə səsi və göstərən gözüdür.\nBugün İran'da millətlər öz milli müqəddəratlarını həll etməkdən ötrü mübarizə aparırlar. Sayıca ən çox olan Türklər muqayisə e'tibarilə ən pis təşkilatlanıblar. Ən yaxşı təşkilatlanan Kürdlər və Ərəblərdir, Türklər sonuncu sıradadır...\nposted by Mehran Baharlı @ 11:14 AM 0 comments


“Səbail” Yunuszadənin keçidini elan etdi » Football-plus.az\n11 yan 17:02liqa\nMövsümün ilk yarısını liderlər qrupunda başa vuran "Səbail" nədənsə fasilə dövrünün ən passiv kollektivlərindəndi. Düzdü, komanda, belə desək, “boyundan yuxarı tullanıb”, üstəlik, heyəti qoruya bilib. Yalnız Edqar Paçeko yola salınıb. Əvəzində heyətdə ciddi itkilər var. Eltun Yaqublu cari mövsümdə debüt edə bilməyib və dönüşü yubanacaq, İqor Korotetski də hələ xeyli müddət oynaya bilməyəcək. Ukraynalı cari mövsümün gedişində ağır zədələnərək Ankarada əməliyyat olunub. İqorun ön çarpaz bağları qırılıb. Bu zədə isə o deməkdi ki, ən azı 5-6 ay gözləməlisən. Yəni Korotetski ən yaxşı halda mövsümün sonunda sıraya dönə biləcək. Fəhmin Muradbəyli və Vüqar Bəybalayev də zədədən yeni dönüblər. Bir sözlə, zədə epidemiyası Aftandil Hacıyevi qayğılandrmaya bilməz. Hələlik isə bir transfer gerçəkləşdirilib. Bayıl təmsilçisi ilk transferini yanvarın 8-də reallaşdırıb. "Sabah"ın mərkəz müdafiəçisi Elvin Yunuszadə bundan sonra "Səbail"in formasını geyəcək. 26 yaşlı futbolçu yeni komandası ilə ilyarımlıq müqavilə imzalayıb.\nBu arada braziliyalı müdafiəçi Enrike Perilyo "Səbail"dən ayrılacağına işarə vurub. Kosta Rika mətbuatının məlumatına görə, qış fasiləsini səmərəli keçirən 27 yaşlı futbolçu həyat yoldaşı Vivian Kaposla bu ölkədə istirahət edib. Cütlük sosial şəbəkə vasitəsilə fotolar paylaşaraq, birlikdə xoşbəxt olduqlarını yazıb. Enrike fürsətdən istifadə edərək "Deportivo Saprissa"dakı keçmiş komanda yoldaşları ilə görüşüb. O, hətta karyerasını hansı ölkədə davam etdirəcəyini müəyyənləşdirmədiyini də vurğulayıb. "Sambaçı" "Səbail"dən ayrılaraq model həyat yoldaşı ilə birlikdə onun ölkəsi Kosta Rikada qalacağını istisna etməyib. Qeyd edək ki, Perilyonun "Səbail"lə müqaviləsinin müddəti bu ilin yayına qədərdi. O, paytaxt klubuna cari mövsümün əvvəlində "Deportivo Saprissa"dan keçib.\nYunuszadə “Səbail”lə razılığa gəlib “SS”-lər yenə “sülh bağladı” "Səbail" yeni transferini açıqladı “Səbail” Korotetskini açıqladı “Jil Visente”nin müdafiəçisi “Səbail”də


Çempionlar Liqası: "Liverpul" "İnter"i, "Bavariya" "Zaltsburq"u qəbul edəcək | Report.az\nÇempionlar Liqası: "Liverpul" "İnter"i, "Bavariya" "Zaltsburq"u qəbul edəcək\nÇempionlar Liqası: "Liverpul" "İnter"i, "Bavariya" "Zaltsburq"u qəbul edəcək Bu gün UEFA Çempionlar Liqasında 1/8 final mərhələsinin cavab oyunlarına start veriləcək.\n8 Mart , 2022 07:30\nBu gün UEFA Çempionlar Liqasında 1/8 final mərhələsinin cavab oyunlarına start veriləcək.\n"Liverpul" İngiltərədə İtaliya "İnter"ini qəbul edəcək. İlk matçda Mersisayd təmsilçisi 2:0 hesabı ilə qalib gəlib. Meydan sahiblərində Tyaqo Alkantara zədə səbəbindən oynamayacaq. Joel Matip və Roberto Firminonun görüşdə iştirakı sual altındadır. Milan klubunda isə Nikola Barella cəzalıdır.\nGecənin digər oyununda "Bavariya" Almaniyada Avstriya "Zaltsburq"u ilə görüşəcək. Tərəflər arasındakı ilk görüşdə qalib müəyyənləşməyib - 1:1. Qarşılaşma öncəsi hər iki komandanın heyətində ciddi itkilər var. Münhen klubunda qapıçı Manuel Noyer, yarımmüdafiəçilər Leon Qoretska, Alfonso Deyvis və Korenten Tolisso zədəli olduqları üçün oynamayacaqlar.\nZaltsburq təmsilçisində isə Jerom Onqyuene, Seku Koyta və Benyamin Şeşko eyni səbəbdən matçı buraxacaqlar.\n00:00. "Liverpul" (İngiltərə) - "İnter" (İtaliya)\n00:00. "Bavariya" (Almaniya) - "Zaltsburq" (Avstriya)\nRus versiyası Лига чемпионов: Сегодня стартуют ответные матчи 1/8 финала


Ağcabədi Olimpiya İdman Kompleksində tikinti işləri davam etdirilir » DoğruSözTv.Az ( Milli İnformasiya Agentliyi )\nDoğruSözTv.Az ( Milli İnformasiya Agentliyi ) » redaktorun secimi » Ağcabədi Olimpiya İdman Kompleksində tikinti işləri davam etdirilir\n17-08-2017, 16:44Ağcabədi Olimpiya İdman Kompleksində tikinti işləri davam etdirilir\nOlimpiya İdman Kompleksinin təməli 7 iyun 2012-ci ildə qoyulub. Sahəsi 5.09 hektardır və 3 mərtəbəli binadan ibarətdir.\nAğcabədi şəhərində 5,09 hektar ərazidə inşa edilən kompleksin ümumi tikinti sahəsi 6796,8 kvadratmetrdir. Baş plana əsasən, Olimpiya binasının A blokunda üzgüçülük zalı, B blokunda kafe-restoran, mehmanxana kompleksi, inzibati idarə, C blokunda 980 nəfərlik universal idman zalı (voleybol, mini futbol, boks), D blokunda mağaza, kafe, məşqçilər üçün otaqlar, G blokunda yay və qış kafesi, E blokunda güləş zalı, H blokunda telekommunikasiya mərkəzi, F blokunda boks və ağır atletika üzrə məşq zalı olacaqdır. Artıq A, B ,C, D, G və E bloklarında monolit dəmir-beton işləri başa çatıb. Universal zalda 50 metrlik fermalar quraşdırılıb.\nHəmçinin, kompleksin ərazisində 1000 nəfər tamaşaçı yerlik tribunası olan futbol stadionu, voleybol meydançası, tennis kortu, avtomobil dayanacağı, Olimpiya parkı, kompleksi istiliklə təchiz edəcək qazanxana, transformator yarımstansiyası, nasosxana, içməli və yanğına qarşı su anbarları, gözətçi binası inşa ediləcək, geniş abadlıq işləri aparılacaqdır.\nHazırda idman kompleksinin tikintisi davam etdirilir və bu ilin oktyabr ayında başa çatdırılmağı nəzərdə tutulub.\nBu ilin doqquz ayında Ağcabədi rayonunda...


"Ölkə başçısının son xarici səfərləri Azərbaycan üçün güclü siyasi perspektivlər vəd edir"\n11 Sentyabr 2018 13:27\n“Azərbaycan prezidentinin son həftələr ərzində bir neçə xarici ölkəyə səfəri və eyni zamanda xarici həmkarlarını ölkəmizdə qəbul etməsi ölkəmizin milli maraqlarına, mənafeyinə xidmət edərək Azərbaycanın ikitərəfli və çoxtərəfli müstəvidə inteqrasiyasına yönəlib”.\nBu sözləri Publika.az-a “Bakı Xəbər” qəzetinin baş redaktoru Aydın Quliyev deyib. Onun sözlərinə görə, bu və digər görüşlər, atılan addımlar Azərbaycanın xarici ölkələrlə tərəfdaşlığının daha da dərinləşdirilməsinə hesablanıb:\n“Bu kontksdə cənab İlham Əliyevin Rusiya Federasiyasına, Xorvatiyaya səfəri, eləcə də Türkdilli ölkələrin Qırğızıstanda keçirilən zirvə görünüşündə iştirakı, bununla yanaşı, Almaniya kansleri Angela Merkelin, Yaponiyanın xarici işlər nazirinin, Çinin Xarici Ölkələrlə Dostluq Assosiyasıyası rəhbərinin Azərbaycanda qəbul edilməsini və bir sıra digər vacib görüşlərin keçirilməsini xüsusi qeyd etmək lazımdır. Bunların hər biri Azərbaycanda iqtisadi və siyasi istiqamətlərdə olduqca əhəmiyyətli addımların atılmasına gətirib çıxarır. Bütün bu görüşlər çərçivəsində aparılan danışıqlar, əldə edilən razılıqlar Azərbaycanın dövlət maraqları baxımından müəyyən göstəricilərə malik olmaqla yanaşı, hər bir ölkə ilə də ayrı-ayrılıqda xarakterik münasibətlərin yaranmasına rəvac verir. Məsələn, Azərbyacanın Rusiya və Xorvatiya ilə münasibətlərinin strateji tərəfdaşlıq səviyyəsində olması və bu istiqamətdə münasibətlərin daha da dərinləşməkdə olmasını qeyd etməklə yanaşı Almaniya –Azərbaycan münasibətlərinin də dərinləşməkdə olduğunu vurğulamaq lazımdır. Bu səfərlər və qəbullar çərçivəsində əldə edilmiş razılaşmalar Azərbaycana həm siyasi, həm iqtisadi cəhətdən önəmli perspektivlər vəd edir. Bundan başqa, xüsusilə Azərbaycan –Rusiya münasibətlərinin dərinləşməsi regionda təhlükəsizliyin və sabitliyin dayanıqlı olmasına təminat verir. Xorvatiya ilə əldə olunmuş razılaşmalar Avropanın enerji təhlükəsizliyində oynadığı rola daha böyük töhfələr vermək baxımından əhəmiyyətlidir. Azərbaycanın önəmli rola malik olduğu Xəzər hövzəsinin Mərkəzi və Cənubi Avropa ilə birləşdirilməsində Azərbaycan-Xorvatiya əməkdaşlığının da vacib rolu var”.\nA.Quliyev onu da əlavə edib ki, Azəbaycanın inkişaf edən qeyri-neft sektoruna xarici kapitalların yatırılması da bu görüşlərin müsbət nəticələrindən biridir:\n“Xüsusilə Rusiyadan, Xorvatiyadan, Almaniyadan ölkəmizin qeyri-neft sektoruna investisiyaların yatırılmasında bu görüşlər və imzaqlanan sənədlərin çox böyük əhəmiyyəti var. Ticarət əlaqələrimizin inkişafında bu səfərlərin mühüm rolları qeyd edilməlidir. Əgər bu gün Azərbaycan regionda Almaniyanın ən böyük ticarət tərəfdaşıdırsa, bu ölkəmiz üçün Avropa Birliyi ilə əməkdaşlığın perspektivlərinə çox böyük gələcək vəd edir. Yaxud da Rusiya ilə müxtəlif iqtisadi sahədə, hətta əmlakın idarə olunmasında, qeydə alınmasında, maşınqayırma və kənd təsərrüfatı məhsullarının ticarəti sahəsində əldə edilmiş razılaşmaların ölkəmiz üçün ciddi əhəmiyyəti var. Yaponiya ilə son görüşdə əldə edilən razılıq bütün Qafqaz üzrə Yaponiyanın yeni strategiyaya başladığını deməyə əsas verir. Bu Azərbaycanın bir fəal ölkə kimi Yaponiyanın xarici siyasətində xüsusi dəyərləndirməsi kimi başa düşülməlidir. Çin-Azərbaycan əməkdaşlığının dərinləşməsi istiqamətində isə onu demək olar ki, Çinin dövlət rəsmiləri ilə ölkə başçımız İlham Əliyevin keçirdiyi görüşlərin də xüsusi önəmi var. Bu ölkəmizin iqtisadiyyatına dəstək verməklə yanaşı, Azərbaycanın geosiyasi əhəmiyyətini də dünya dövlətlərinin nəzərində artırır. Azərbaycan artıq bu regionda sülh və sabitlik üçün möhkəm və etibarlı bir qaranta çevrildiyini sübut edib”.


İcra başçılarının dəyişdirilməsi haqqında sərəncamlar - Azadlıq Xeber\nİcra başçılarının dəyişdirilməsi haqqında sərəncamlar\nPrezident İlham Əliyev icra başçıları ilə bağlı bir neçə sərəncam imzalayıb. Prezident Eldar Əzizovu Sumqayıt Şəhər İcra Hakimiyyətinin başçısı vəzifəsindən azad edib. O, Səbail Rayon İcra Hakimiyyətinə icra başçısı təyin edilib. ***\nPrezidentin digər sərəncamı ilə Zakir Fərəc oğlu Fərəcov Sumqayıt Şəhər İcra Hakimiyyətinin başçısı təyin edilib. Zakir Fərəcov bundan əvvəl Abşeron rayonunun icra başçısı idi. ***\nDigər sərəncamla Nəsib Məhəmməd oğlu Məhəməliyev Bakı şəhəri Nəsimi Rayon İcra Hakimiyyətinin başçısı vəzifəsindən azad edilib. Onun yerinə Səbail rayonunun keçmiş icra başçısı Asif Yunis oğlu Əsgərov təyin edilib. ..DİGƏR XƏBƏRLƏR\nicra bascilari icra başçısı icra hakimiyyeti İlham əliyev manşet Nesimi rayonu Nəsimi Rayon İcra Hakimiyyəti prezident Sumqayıt seheri Sumqayıt Şəhər İcra Hakimiyyəti Səbail rayonu Səbail rayonu icra hakimiyyeti


Binəqədi rayonunda akademik Zərifə Əliyevanın xatirəsi anılıb - AZƏRTAC – Azərbaycan Dövlət İnformasiya Agentliyi\nAzərbaycanda oftalmologiya elminin inkişafında böyük xidmətləri olan akademik Zərifə xanım Əliyevanın xatirəsinin anım günü ilə əlaqədar Binəqədi rayonunda tədbir keçirilib.\nBinəqədi Rayon İcra Hakimiyyətindən AZƏRTAC-a bildirilib ki, tədbir iştirakçıları əvvəlcə Zərifə Əliyeva adına parkda görkəmli alimin abidəsi önünə gül dəstələri düzüb, xatirəsinə dərin ehtiram bildiriblər.\nBinəqədi Rayon İcra Hakimiyyəti başçısının müavini Aygün Əliyeva akademik Zərifə Əliyevanın fitri istedada malik novator alim kimi elmə verdiyi töhfələr, həmçinin onun mənəvi dünyası, həyat fəlsəfəsi, keçdiyi şərəfli və mənalı ömür yolu barədə danışıb, bütün bu keyfiyyətləri ilə Zərifə xanımın simasında əsl Azərbaycan qadını obrazının canlandığını vurğulayıb.\nÇıxış edənlər bildiriblər ki, dəyərli elmi tədqiqatları ilə oftalmologiya sahəsində əldə etdiyi uğurlar elm adamları arasında onu həm də fədakar alim kimi tanıdıb. Bütün bunlar Zərifə xanımın fədakar ana, ləyaqətli övlad, əsl insan kimi hər bir azərbaycanlı xanıma örnək olduğunu təsdiqləyir.\nAZERTAG.AZ :Binəqədi rayonunda akademik Zərifə Əliyevanın xatirəsi anılıb


İdmançı polisin burnunu sındırdı – Yenicag.Az\nAna Səhifə Dünya İdmançı polisin burnunu sındırdı\nİdmançı polisin burnunu sındırdı\nYeni Çağ Media Qrupu – Fevral 10, 2015 - 23:21\n1988-ci il SSRİ yığması tərkibində futbol üzrə olimpiya çempionu olmuş Sergey Qorlukoviç Moskvada polisin burnunu sındırıb.Məlumata görə, Qorlukoviç yumruqla polisin burnunu sındırarkən sərxoş vəziyyətdə olub.\nBelə ki, keçmiş idmançı ilə taksi sürücüsü arasında mübahisə düşüb. Sürücü hadisə yerinə polis çağırıb. Olimpiya çempionu hər ikisi ilə mübahisə etməyə başlayıb. Daha sonra Qorlukoviç yumruqla polisin burnunu sındırıb.\nOlimpiya çempionu hüquq-mühafizə orqanlarının əməkdaşları tərəfindən saxlanılıb. O, ifadəsi alındıqdan sonra evə buraxılıb. Olimpiya çempionu hadisənin ehtiyatsızlıqdan baş verdiyini bildirib.


Azərbaycan naminə yaşanan, repressiya tufanında qırılan ömür - Vəli Xuluflu 127 - Reallıq\nAzərbaycan naminə yaşanan, repressiya tufanında qırılan ömür – Vəli Xuluflu 127\nBu gün Azərbaycanın mədəniyyət tarixində özünəməxsus yeri olan görkəmli ədəbiyyatşünas və publisist, dilçi və folklorşünas, ictimai xadim, repressiya qurbanı Vəli Məmmədhüseyn oğlu Xuluflunun doğum günüdür.\nVəli Xuluflu bu dünyada cəmi 43 illik bir ömür yaşayıb. Ancaq bu qısa ömürdə çox böyük işlər görüb, tarix, dilçilik və ədəbiyyatşünaslıqla bağlı 10 kitab (1925-1932 illər arasında) bəxş edib.\nAlimin əsərlərindən və həbsxana günlərindən bəhs etməzdən əvvəl onun şəxsiyyəti haqqında yığcam məlumata nəzər salaq:\nVəli Xuluflu 1894-cü il may ayının 26-da Şəmkir rayonunun Xuluf kəndində (bu qədim kənd Şəmkir SES dəryaçasının altında qalıb) anadan olub. İbtidai təhsilini 1905-1907-ci illərdə mollaxanada alan Vəli Xuluflu sonra “Mədrəseyi-ruhaniyyə” məktəbində oxuyub. 1912-ci ildə mədrəsəni müvəffəqiyyətlə bitirib, 1913-cü ildə həmin məktəbdə müəllim kimi fəaliyyətə başlayıb. 1917-ci ildə Gəncədə Müəllimlər İnstitutunu bitirib, müəllimlik edib, 1920-1922-ci illərdə Gəncə quberniyasında Qəza Partiya Komitəsinin katibi vəzifəsində işləyib.\n1921-ci ildə partiya sıralarında “təmizləmə işləri” ilə əlaqədar Sov. İKP üzvlüyündən çıxarılıb. 1922-1927-ci illərdə ADU-nun Şərqşünaslıq fakültəsində təhsilini davam etdirib. Eyni zamanda Yeni Türk (Azərbaycan) əlifbası komitəsində təlimatçı işləyib və paralel olaraq “Bakı fəhləsi” kooperativ nəşriyyatı və “Azərnəşr”in bədii-ədəbiyyat şöbəsi ilə əməkdaşlıq edib. 1927-ci ildə yenidən partiya üzvlüyünə bərpa edilib.\n1929-1932-ci illərdə Azərbaycan Dövlət Elmi Tədqiqat İnstitutunda elmi katib vəzifəsində çalışıb, institutun yenidən təşkili zamanı isə Dil-Ədəbiyyat və İncəsənət İnstitutuna direktor təyin edilib.\nVəli Xuluflu şifahi xalq ədəbiyyatı nümunələrinin toplanması və nəşrinə xüsusi qayğı göstərib. İşlədiyi Dil Ədəbiyyat və İncəsənət İnstitutu ləğv edildikdən sonra, 1933-cü ildə bir müddət Mərkəzi Arxiv İdarəsinin müdiri, Dövlət Elmi Şurasının sədr müavini vəzifələrində çalışıb. 1933-cü ildən SSRİ EA-nın Azərbaycan şöbəsinin mütəxəssisi olub. 1936-cı ildən SSRİ EA Azərbaycan filialının Tarix İnstitutunun direktor müavini və digər vəzifələrdə çalışıb.\nO, bütün fəaliyyəti boyu harada işləməsindən asılı olmayaraq bütün ömrünü Azərbaycan xalqının mədəni həyatının yüksəlişinə, savadlanmasına, maariflənməsinə həsr edib. Həmin ağır dövrdə çətinliklə də olsa bir çox kitablar nəşr etdirib: “Yeni türk əlifbası ilə yazı qaydaları” (1925), “Yeni türk əlifbası ilə yazı qaydaları” (1926-cı il, II nəşri), “Koroğlu” (1927), “Koroğlu” (1929-cu il, II nəşri), “İmla lüğəti” (1929), “Tapmacalar” (1929), “Panislamizm, imperializm və ruhaniyyət” (1929), “Din və qadın” (1930), “Din və mədəni inqilab” (1930), “Səlcuq dövlətinin tarixi quruluşuna dair” (1930), “Məhərrəmlik münasibətilə” (1932)… O, eyni zamanda yüzlərcə qəzet və jurnal məqaləsinin müəllifidir.\nVəli Xuluflu aşıq yaradıcılığını çox sevirdi. Ədibin toplayıb nəşr etdirdiyi “Koroğlu” dastanında da qəhrəmanın aşıqlığına xitabən yazırdı ki, aşıq yaradıcılığı, elin ruhudur, o, lazım olanda qılıncdan da kəsərlidir.\nHeç bir izahata ehtiyac yoxdur. Bədxahlar alimi aradan götürmək istəyirdilər. Bunun üçün də onun fəaliyyətində sovet hökumətinə qarşı nöqsan axtarırdılar. Belə bir arayış tərtib edildi: “Xuluflu Vəli Məmmədsöyün oğlu (Məmmədhüseyn əvəzinə) əksinqilabçı, millətçi təşkilatın üzvüdür. Buna əsaslanaraq, Vəli Xuluflunun həbs edilməsini zəruri hesab edirik”.\nCinayət işinin üstündə isə ittiham 73, 64, 69, 17, 70 maddələri ilə göstərilir. Bu qərarı 28.1. 1937-ci ildə AXDİK idarə rəisi 3-cü dərəcəli komissar Sumbatov təsdiq edib. Sumbatovun təsdiqi ilə Vəli Xuluflunun həbsinə qərar verilir. Həbs qərarını üçüncü şöbənin rəisi, dövlət təhlükəsizlik leytenantı Qalstyan qəbul edir; Qərara alıram: “Vətəndaş Xuluflu Vəli Məmmədsöyün oğlu Azərbaycan SSR SM-in 73, 64, 69, 17, 70-ci maddələri ilə cinayət məsuliyyətinə cəlb edilsin” (27.1 1937). Həbsdən bir gün əvvəl isə alimin evində axtarış aparılır.\nQondarma dəlillərlə alimin həyatına son qoymağa çalışırdılar. 1937-ci il oktyabrın 11-də sədr İ.O.Matuleviç (hərbi hüquqşünas), üzvlər İ.M.Zaryanov və Y.K.Yiqur (hüquqşünaslar), katib Kostyuşenko (hərbi hüquqşünas) və SSRİ Baş Prokurorluğunun baş köməkçisi R.S.Rozovskinin iştirakı ilə iclas keçirildi.\nİndi isə “xalq düşməninin ailəsi” barədə qısa məlumat verək. Vəli Xuluflu həbs edildikdən sonra Fatma (həyat yoldaşı) xanımın evində axtarış aparılır. Evin axtarışı zamanı şübhəli heç nə tapılmır. Evin əşyalarının bir çoxu götürülür, bir qismi isə (1 ədəd yemək stolu, kuşetka, yazı stolu, divar asılqanı) evdə saxlanılır. Lakin 9 iyul 1937-ci ildə Oktyabr rayon xalq məhkəməsi belə bir qərar qəbul edir: “Xuluflu Fatma Əli qızı özü ilə yaşayan bütün ailə üzvləri – oğlu, qızı və anası ilə birlikdə Bakı şəhər soveti tərəfindən verilmiş evdən çıxarılsın. Boşaldılmış ev Bakı şəhər mənzil idarəsinə verilsin”.\nBeləliklə, Fatma xanımı ailəsi ilə birlikdə bayıra atırlar. Hələ utanmadan, həyasızcasına ondan arayış da alırlar ki, guya evi boşaldanda ona qaşı kobudluq etməyiblər. Nəhayət, Fatma xanım da həbs edilir. Oğlu Çingiz və qızı Sunquz Fatma xanımın anasının himayəsində qalır. Həbs edildikdən sonra Fatma xanım ərizə ilə xahiş edir ki, götürülən ev əşyaları anasının himayəsində olan uşaqlara verilsin. Fatma xanımın ərizəsinə cavab olaraq yazırlar: “Xahiş edirik, məhbus Xuluflu Fatma Əli qızına bildirəsiniz ki, onun həbs edildiyi zaman evdən götürülən əşyalar satılmış və ondan gələn gəlir dövlətin hesabına keçirilmişdir”.\nFatma xanımı cəmi bircə dəfə dindirirlər və ona 8 il həbs hökmü oxunur.\n1957-ci il fevralın 1-də Azərbaycan SSR prokuroru A.S.Babayev Xuluflu Fatma Əli qızının həbsi haqqındakı qərarın ləğv edilməsini istəyir. Fevralın 15-də (1957) məhkəmə keçirilir, sədr M.Əliyev, üzv Y.Quliyev və prokuror İ.Hacıyevin iştirakı ilə işə yenidən baxılır. Kollegiya qərara alır: “SSRİ XDİK xüsusi müşavirəsinin Xuluflu Fatma Əli qızı barəsində 29.02.1938-ci il tarixli qərarı ləğv edilsin. Onun işində cinayət tərkibi olmadığı üçün işə xitam verilsin” və işə xitam verilir. Bundan ruhlanan Fatma xanım 26.09.1957-cı ildə ərizə ilə müraciət edir ki, Vəli Xuluflu haqqında ona qəti cavab verilsin və bu ləkə onun üzərindən götürülsün. SSRİ Ali Məhkəməsi Hərbi Kollegiyasının qərarı ilə Vəli Xuluflu haqqında 12.10.1937-ci il tarixli qərar ləğv edilir, cinayət tərkib olmadığı üçün işə xitam verilir.\nVəli Xuluflunun qəbri bilinmədi, doğma kəndi isə Şəmkir dəryaçasının altında qaldı. Amma əsərləri əbədi olaraq doğma xalqına qaldı, işıqlı ruhu səmalara çəkilərək, ucaldıqca ucaldı.\nBu gün Şəmkir rayonunda mərkəzi küçələrindən biri, orta məktəb və mədəniyyət evi Vəli Xuluflunun adını daşıyır. Görkəmli şəxsiyyətin xatirəsi uca tutularaq, fəaliyyəti dəyərləndirilərək, onun adının əbədiləşdirilməsi üçün paytaxtımızın ən böyük küçələrindən birinə məhz Vəli Xuluflunun adı verilib.\nMəqalənin müəllifi : Məleykə QASIMQIZI\nQədim Azərbaycan şəhəri necə Ermənistanın paytaxtı oldu\n“Mahnı dağlarda qaldı” – İlyas Əfəndiyev 107


“Müstəqil siyasət aparmaq o qədər də asan deyil” - Prezident - Azinforum.az İnformasiya Portalı\nAna səhifə / Siyasət / “Müstəqil siyasət aparmaq o qədər də asan deyil” – Prezident\n“Müstəqil siyasət aparmaq o qədər də asan deyil” – Prezident\n“Təhsil hər bir dövlətin gələcəyidir. Bu sözlər dəfələrlə müxtəlif kürsülərdən səsləndirilib. Yəqin ona görə ki, bu, həqiqətdir, bu, doğrudan da belədir. Əgər biz inkişaf etmiş ölkələrin tarixinə və bugünkü inkişaf dinamikasına nəzər salsaq görərik ki, əsas hərəkətverici qüvvə təhsildir, elmdir, texnologiyalardır, innovasiyalardır. Təbii resurslar yox, məhz biliklər”\nBunu Prezident İlham Əliyev ADA Universitetində keçirilən məzun günündə deyib.\nÖlkə başçısı bildirib ki, gənclərimiz bilikli, peşəkar və vətənpərvər olmalıdırlar: “Ona görə biz də çalışırıq və bundan sonra da çalışmalıyıq ki, Azərbaycanda təhsilin səviyyəsi daha da qalxsın. Təhsilin səviyyəsi dünyanın ən yüksək standartlarına cavab versin. Əgər biz buna nail ola bilsək, – mən inanıram ki, buna nail olacağıq, – onda ölkəmizin uzunmüddətli, dayanıqlı inkişafı təmin ediləcəkdir. Bizim gənclərimiz bilikli, peşəkar və vətənpərvər olmalıdırlar. Bax, bu amillərin sintezi bizim ölkəmizin gələcək uğurlu inkişafını şərtləndirəcəkdir. Mən əminəm ki, bizim gənclərimiz məhz bu istiqamətdə öz fəaliyyətlərini davam etdirəcəklər. Mən bilirəm ki, bizim gənclərimizin mütləq əksəriyyəti dediyim meyarlara tam uyğundur”.\nPrezident vurğulayıb ki, ölkəmizdə savadlılığın səviyyəsi təxminən 100 faizə yaxındır. Eyni zamanda, təhsillə bağlı olan islahatlar, yeniliklər əlbəttə ki, öz nəticəsini verəcək və verir.\n“Buna müəyyən vaxt, zaman lazımdır. Ancaq biz düzgün yoldayıq və əminəm ki, ölkəmizin uğurlu inkişafını güclü kadr potensialı təmin edəcək. Əsas məqsəd bundan ibarətdir və biz ADA-nın timsalında, digər aparıcı ali məktəblərimizin timsalında bunu görürük. Azərbaycanda təhsil ölkəmizin dinamik inkişafı ilə addımlamalıdır. Təhsilə göstərilən diqqət bizim büdcə xərclərimizdə də özünü büruzə verir. Büdcə xərclərimizin əsas hissəsi təhsillə və müdafiə potensialımızla bağlıdır. Bu da təbiidir. Çünki biz müharibə şəraitində yaşayırıq və müdafiə xərcləri əlbəttə ki, prioritet məsələ olmalıdır. Bu gün Azərbaycan Ordusu dünya miqyasında 50 ən güclü ordu sırasındadır. Ümid edirəm ki, təhsilimizin səviyyəsi də bu hədəfə yaxınlaşacaqdır”.\nÖlkə başçısı, qeyd edib ki, Azərbaycanın xarici siyasəti prinsipial siyasətdir və müstəqil siyasətdir: “Hesab edirəm ki, buna görə biz beynəlxalq aləmdə böyük nüfuza malikik və bu gün Azərbaycan dünya miqyasında çox etibarlı tərəfdaş, ləyaqətli dövlət kimi tanınır. Bizimlə hesablaşırlar, bizimlə əməkdaşlıq etmək istəyən ölkələrin saylı getdikcə artır və bütün beynəlxalq arenalarda Azərbaycan öz milli maraqlarını müdafiə edir. Xarici siyasətimiz daxili siyasətimizin davamıdır və ölkəmizin beynəlxalq nüfuzunun artırılmasına və iqtisadi maraqlarımızın təmin edilməsi istiqamətinə hesablanan xarici siyasətdir”\nPrezidentin sözlərinə görə, müstəqil siyasət aparmaq xüsusilə bizim bölgəmizdə və indiki şəraitdə o qədər də asan məsələ deyil: “Ancaq bizim mövqeyimiz həmişə ondan ibarət olub ki, biz müstəqil siyasətimizlə xalqımızın maraqlarını təmin etməliyik. Azərbaycan xalqının maraqları bizim üçün hər şeydən üstündür. Məhz buna görə hesab edirəm ki, biz böyük hörmətə nail ola bildik və bunun əyani təzahürü BMT Təhlükəsizlik Şurasına seçilməyimizdir. 155 ölkə Azərbaycana etimad göstərib bizi dünyanın ən mötəbər qurumu olan Təhlükəsizlik Şurasına üzv seçmişdir. Bu, bizim beynəlxalq nüfuzumuzun bariz nümunəsidir. O gündən artıq bir neçə il keçibdir. Mən tam əminəm ki, bu gün Azərbaycan beynəlxalq müstəvidə daha da möhkəm dayaqlara və hörmətə layiq bir ölkədir”.\nÖncəki Bakının müştərisi olmayan ev bazarı: 4000 manata qədər olan aylıq ödənişlər\nNövbəti Vəzifəli və imkanlı naxçıvanlılara… – Rza Rzayev yazır


Azərbaycanlıların ana dili Azərbaycan dilidir. Azərbaycan dilinin çox əsirlik tarixi var. Ozan-aşıqlar ədəbiyyatımızın möhtəşəm abidələri “Kitabi-Dədə Qorqud”, “Koroğlu” eposlarını bu dildə qoşmuş, Həsənoğlu, Nəsimi, Şah İsmayıl Xətai, Füzuli, Vidadi, Vaqif, M.F.Axundov, N.Vəzirov, Sabir, C . Məmmədquluzadə, H.Cavid, C. Cabbarlı, S.Vurğun, Şəhriyar kimi qudrətli sənətkarlar dünya ədəbiyyatı xəzinəsinə töhfə olan söz incilərini bu dildə yaratmışlar.\nAzərbaycan dili hələ Şah İsmayıl Xətai dövründə dövlət dili, diplomatik yazışma və hərbi təlim dili kimi işlənmişdi. O, ta qədimdən Şərq ölkələrində geniş yayılmış və ümumünsiyyət vasitəsi rolu oynamışdır. Təsadüfi deyildir ki, rus şairi M.Y. Lermontov Avropada fransız dili kimi Asiyada da Azərbaycan dilini bilməyin zəruri olduğunu qeyd etmişdir.\nAzərbaycan dili türk, türkmən və qaqauz dilləri ilə birlikdə türk dillərinin qərb, yaxud oğuz qrupuna daxildir. O, özbək, qazax, tatar, başqırd, uyğur qırğız və s.dillərlə də qohumdur. Azərbaycan dilinin fonetik tərkibi 9 sait, 23 samit səsdən ibarətdir. Azərbaycan dilində sözdüzəltmə və qarammatik formalar şəkilçi vasitəsilə yaradılır; Azərbyacan dilində isim, sifət, əvəzlik, fel və zərf kimi əsas nitq hissləri, bağlayıcı, qoşma, nida və sair köməkçi nitq hissələri var. Lüğət tərkibində əksəriyyət təşkil edən xalis ümumtürk mənşəli Azərbaycan sözləri ilə yanaşı ərəb, fars, habelə rus və Qəribi Avropa dillərindən keçirmə sözlər də vardır.


"Bu il xərcimiz daha az olacaq" Sportinfo.az\n"Bu il xərcimiz daha az olacaq"\nSportinfo.az Bakıda Formula 1 yarışınının təşkilatçısı - Bakı Şəhər Halqası Əməliyat Şirkətinin Marketinq və kommunikasiya şöbəsinin rəhbəri Nigar Arpadarai ilə müsahibəni təqdim edir.\nBildiyimiz kimi, 2018-ci ildə Formula 1 Azərbaycan Qran Prisi əvvəlki illərdən fərqli olaraq daha tez keçiriləcək. Bunun səbəbi nədi?\n- Hamıya məlumdu ki, Beynəlxalq Avtomobil Federasiyasının və Formula 1 Rəhbərliyinin jurnalistlərlə bağlı qeydiyyat meyarları çox ciddidir. Hansısa jurnalist bu meyarlara uyğun deyilsə, ona akkreditasiya verilmir. İldən-ilə daha çox yerli jurnalist bu meyarlara cavab verməyə çalışır və onların sayı da artır. Bu yaxınlarda həmkarlarımız Sinqapurda keçirilən Qran-Priyə getmişdilər. Bildiyiniz kimi, orada artıq onuncu ildir ki, bu yarış keçirilir. Amma bununla belə, orada yerli jurnalistlərdən cəmi 28 nəfər qeydiyyatdan keçib. Bizdə isə qeydiyyatdan keçən yerli jurnalistlərin sayı bundan qat-qat çoxdur. Sinqapurla özümüzü müqayisə edəndə görürük ki, daha çox iş görmüşük. Jurnalistlər üçün təlimlər keçiririk, qeydiyyatdan keçməyə kömək edirik.\nAzərbaycan Qran Prisi üçün hansısa bir büdcə ayrılıb? Ayrılıbsa, nə qədərdi?\nTarix: 14 Oktyabr 12:02 Oxunub: 303 Müəllif: Sportinfo.az


Dağlıq Qarabağ münaqişəsi yenidən kəskinləşəcək » Reyting.az\nDağlıq Qarabağ münaqişəsi yenidən kəskinləşəcək - Politoloq\nTarix: 02-01-2019 20:47 | Bölmə: Slayd\nDağlıq Qarabağ münaqişəsi zonasında vəziyyətin kəskinləşməsi nə vaxtsa yenidən baş verəcək, amma nə vaxt baş verəcəyini əvvəlcədən demək çox mürəkkəbdir.\nReyting.az xəbər verir ki, bunu rusiyalı hərbi ekspert, Hərbi-Siyasi Analiz İnstitutunun direktor müavini Aleksandr Xramçixin Ermənistan mediasına bəyan edib.\nXramçixin fikrincə, bu, həm xarici, həm də daxili amillərdən asılı ola bilər. Məsələn, Ermənistanla Rusiya arasındakı münasibətlərdən.\nEkspert bu münasibətlərdə “mötədil böhran” hökm sürdüyünü və Kremlin Ermənistanın indiki hakimiyyətinə münasibətinin yaxşı olmadığını deyib. Onun fikrincə, Ermənistanda hər şeyin qaydasında olmaması Bakı üçün əlverişlidir.\nXramçixin qeyd edib ki, hərbi əməliyyatların, əsl müharibənin başlanmasına dair qərar vermək üçün həddən artıq məsələlər həllini tapmalıdır: “Çünki Bakı növbəti dəfə uduzmağı özünə rəva görə bilməz. Mən 2016-cı ildəki həmin mini-müharibəni nəzərə almıram. Ona görə də Bakı nəhayət qərar vermək üçün çox ciddi düşünüb-daşınacaq”.


Tarixin qaranlıq elmi – Dəhşətli həqiqətlər – Akademik.az\nTarixin qaranlıq elmi – Dəhşətli həqiqətlər\nModerator.az-ın təqdim etdiyi bu yazıda oxuyacağınız və görəcəyiniz bütün məlumatlar və fotolar arzuolunmaz genetik xüsusiyyətlərə sahib olan insanların cəmiyyətdən “təmizlənməsi” üçün axtalandığı və ya öldürüldüyü zamanın sənədlərdən götürülüb. 1900-cü illərdə həm ABŞ-da, həm də Avropada yaşanmış dəhşətli, amma gerçək hadisələrdir.\n1. İnsani xüsusiyyətləri ölçmək və arzuolunmaz şəxsləri ortadan qaldırmaq sistemi bir zamanlar bütün dünyada tətbiq olunub.\n1907-ci ildə ABŞ-da əlil insanların uşaq sahibi olmaq ehtimalını ortadan qaldıran ilk “sterilizasiya qanunu” qəbul edilib. 1931-ci ildə İşçi Partiyası və Archibald Kilsəsi “zehni xəstələrin məcburi sterilizasiyası” üçün bir layihə təklif edib. Bu dəhşətli axtalama əməliyyatları isə insanlara onlara nələr ediləcəyi barədə xəbər verilmədən aparılıb. Bu insanlıq ayıbı ilə bağlı bütün qanunlar isə 1940-cı illərin sonunda ləğv edilib.\n2. Əlil şəxslərin uşaq sahibi olmasının qarşısını almaq üçün təqdim olunan “axtalama qanunu ilk dəfə 1907-ci ildə ABŞ-ın İndiana ştatında qəbul edilib. Bundan 26 il sonra isə eyni qanun Nasistlər tərəfindən Almaniyada həyata keçirilib. Bu fotoşəkil 1912-ci ildə bir İngilis ailədəsindəki əlilliyin irsi olduğunu sübut etmək üçün Yevgenika İcması tərəfindən çəkilib.\n3. Yenə Yevgenika icması Hindli cırtdan və div insanların fotolarını çəkib və doğru şəkildə doğub-törəyərlərsə, boylarının nəzarət altına alınacağını irəli sürüb.\n4. New York City polisi cinayətkarlar üzərində apardıqları bədən ölçülərini kameralara çəkb, 1908-ci ildə. 1907-ci ildəki qanunun qəbul edilməsindən etibarən ABŞ-da “ağıldankəm, geri zəkalı insanlar, zəka geriliyi olanlar və epilepsiya xəstələri zorla məhv edilməyə başlanılıb.\n5. 1885-ci ildə Milli Elmlər Akademiyasından tədqiqatçılar insan kəllə sümüyünü su ilə dolduraraq tutumunu ölçmək istəyiblər.\nÇarlz Darvinin “Növlərin Mənşəyi” haqqında kitabı yayımlanandan sonra İngiltərədə və ABŞ-da bir nəsil islahı kampaniyası yayılmağa başlayıb. İngilis Sör Frensis Qalton eyni zamanda Çarlz Darvinin əmioğlusu və “Növlərin Mənşəyi” əsərini sanki bir mərəz halına gətirib, 1883-cü ildə “Yevgenika” terminini ortaya qoyub. Eyni zamanda yazıları İngiltərə və Amerikadakı Yevgenika hərəkətinin açılmasında mühüm rol oynayıb.\nYevgenika Təhsil Dərnəyi 1907-ci ildə İngiltərədə sterilizasiya kampaniyası aparmaq və irqi olaraq zəif insanların ailələrini məhdudlaşdırmaq, yəni İngiltərə əhalisinin pozulmasının qarşısını almaq məqsədilə yaradılıb. 1931-ci ildə İşçi Partiyası Baş Katibi Archibald Amerikalılar parlamentdə bəzi zehni xəstələrin məcburi sterilizasiya üçün bir qanun təklif edib. 1938-ci ildə 33 Amerika ştatındakı əlil qadınların zorla sterilləşdirilməsi qanunu qəbul edib və 29 əyalətdə bu qanun tətbiq edilib.\n6. Fərqli irqlərə mənsub cinayətkarları müəyyən etmək üçün kəllə sümükləri tədqiq edirirdi. Bu fotolar 1914-cü ildə Fransada çəkilib.\n7. Schleswig-Holsteində 1932-ci ildə bir uşağın kəllə sümüyü ölçülür.\n8. “Daha Yaxşı Uşaq” müsabiqəsində ən mükəmməl insan nəslini tapmaq üçün yarışdırılan körpələr, Washinton DC 1931. Bu körpə yarışları ailələrin ırsi keyfiyyətini artırmaq üçün təşkil olunurdu.\n9. “Daha Sağlam Ailə” müsabiqəsinə qatılan ailələr, Kanzas 1925. Bu ailələr yevgenika baxımından müsbət sayılır və daha çox uşaq sahibi olması gözlənilirdi.\n10. İngiltərədə xəstəlik sahibi olması daha riskli görünən insan tiplərinin fotoları bir araya gətirilib, London 1912. Bu zamanlarda ABŞ-ın İlinoys ştatında bir ruh və sinir xəstəlikləri xəstəxanasında yatan xəstələr şüurlu olaraq vərəm mikrobu verilərək öldürülürdü.\n11. Alman gizli xidməti üçün çalışan zooloq Ernst Schfer tərəfindən başlanılan layihə çərçivəsində Doktor Bruno Berger Tibet bir adamın üzünü ölçür, 1938. Eyni ölçülər Yəhudilər üçün də tətbiq edilib.\n12. Bu fotoşəkil seriyası Avstraliya, Afrika və Neandertal “primitiv” insanların irq və müştərək xüsusiyyətlərini qruplaşdırır.\n13. Filadelfiya ştatında sağlam insanların çoxalmasının cəmiyyətin digər hissəsinə yük olduğunu izah edən bir plakat, 1926.\n14. Alphonse Bertillon 1894-ci ildə Parisdə kəllə sümüyünü necə ölçüməyi göstərir.\n15. Yevgenika icmasının çəkdiyi Hindli fotoları, 1912.\n16. Tarixin bu qaranlıq səhifələrində insan irqinə qarşı əsl soyqırım nümunəsi görmək mümkündür.\n17. Nasist Almaniyasından belə daha əvvəllər başlamış bir genetik islah sistemi.\n18. İnsanların fiziki xüsusiyyətlərinin ölçüldüyü və “arzu olunmayanların” ortadan qaldırıldığı bu işlər dünyanın demək olar ki, hər yerində həyata keçirilirdi.\n19. Böyük Britaniyada və ABŞ-da Yevgenika İcmaları bunun reklamını edəcək qədər irəli getmişdi.\n20. O vaxt cəmiyyətin gənc və ya yaşlı bütün fərdləri bu tətbiq etmədən payını alıb.\n21.Bu nəsil islahı işlərinə 2-ci Dünya Müharibəsinin axırında son qoyulub.


Manat hər ay güclənir - Mərkəzi Bank » Median.Az - Bütün xəbərlər bir ünvanda\nManat hər ay güclənir - Mərkəzi Bank\nAzərbaycan manatının real effektiv məzənnəsi (REM) son bir ayda 1.6 bənd artıb.\nMedian.Az Banker.az-a istinadən xəbər verir ki, bu barədə Azərbaycan Mərkəzi Bankı 2021-ci ilin mart ayı üçün açıqladığı hesabatda qeyd edilib.\nREM- Manatın ticarət partnyoru olan ölkələrin valyutalarına nəzərən ikitərəfli nominal məzənnələrinin dəyişiminin ticarət xüsusi çəkiləri və həmin ölkələrdə inflyasiya nəzərə alınmaqla həndəsi ortasını əks etdirir.\nRequlyator açıqlayır ki, manatın real effektiv məzənnəsi mart ayı üzrə 102.2 bənd təşkil edib. Manatın REM-i yanvarda 99.9 bənd və fevralda isə 100.6 bənd təşkil edirdi. Mart ayı üzrə qeydə alınan göstərici 2020-ci ilin may ayından (102.8 bənd) bu tərəfə ən yuxarı göstəricidir.\nArtım ümumi ilə paralel, qeyri-neft sektoru üzrə də yüksəlib. Fevral ayında qeyri neft sektoru üzrə manatın real effektiv məzənnəsi 97.3 bənd olduğu halda, mart ayında bu göstərici 98.9 bəndə yüksəlib.скачать dle 11.3\n264 23.04.21 22:35